מפרט אחיד לפריט 2.1 ה'

**גז**:

תיקון מכלים

**תוכן עניינים**

**פרק 1 - הגדרות כלליות..........................................................................................3**

**פרק 2 - תנאים רוחביים.........................................................................................4**

**פרק 3 - המשרד להגנת הסביבה...............................................................................6**

**פרק 4 - זרוע העבודה............................................................................................25**

**פרק 5 - הרשות הארצית לכבאות והצלה (תצהיר עד 50 מ"ר).........................................37**

**פרק 6 - הרשות הארצית לכבאות והצלה...................................................................40**

**פרק 1 - הגדרות כלליות**

* 1. **בעל מקצוע מוסמך**
     1. מי ששר הפנים הסמיכו לעניין סעיף 6ב לחוק רישוי עסקים (להלן - החוק), והוא אחד מאלה:

1. מהנדס רשוי כמשמעותו בחוק המהנדסים והאדריכלים, התשי"ח-195 (להלן - חוק המהנדסים), הרשום במדור הנדסה אזרחית, ואדריכל רשוי כמשמעותו בחוק המהנדסים הרשום במדור לארכיטקטורה.
2. במבנה פשוט, כהגדרתו בתוספת הראשונה לתקנות המהנדסים והאדריכלים (רישוי וייחוד פעולות), התשכ"ז-1967 (להלן - תקנות ייחוד פעולות):
3. מהנדס או אדריכל רשום בפנקס המהנדסים והאדריכלים במדור להנדסה אזרחית או ארכיטקטורה.
4. הנדסאי כמשמעותו בתוספת הראשונה לתקנות ייחוד פעולות.
   1. **בעל עסק**
      1. לרבות בעל רישיון העסק, מבקש הרישיון, המחזיק בעסק או האדם שבהשגחתו, בפיקוחו או בניהולו פועל העסק.
   2. **גורם מוסמך ארצי**
      1. כל אחד מאלה, לפי העניין:
5. ראש רשות הרישוי שבתחומה נמצא העסק, או עובד בכיר אחר מקרב עובדיה שהוא הסמיך לעניין זה.
6. המנהל הכללי של המשרד נותן האישור, או עובד בכיר אחר מקרב עובדי משרדו שהוא הסמיך לעניין זה.
7. נציב כבאות והצלה, או קצין כבאות והצלה בכיר אחר שהוא הסמיך לעניין זה.
8. המפקח הכללי של משטרת ישראל, או קצין משטרה בכיר אחר שהוא הסמיך לעניין זה.
   1. **הוראות לצד המפרט האחיד**
      1. מסמכים ותנאים כאמור בסעיף 7ג2(ג) לחוק, שנקבעו בחיקוק, הנדרשים מבעל עסק לפי החוק, לרבות לפי סעיפים 6ב, 6ג ו-8 עד 11ב לחוק, ואולם אין באי-פרסומם כדי לפטור מן הדרישה להגישם או למלאם.
   2. **החוק**
      1. חוק רישוי עסקים, התשכ"ח-1968.
   3. **התקנות**
      1. תקנות רישוי עסקים (הוראות כלליות), התשס"א-2000.
   4. **מפרט, מפרט אחיד**
      1. מפרט, לפי סעיף 7ג1 לחוק, המאחד את התנאים לרישיון, הנדרשים מטעמם של נותני האישור לפי סעיף 7 לחוק, והמסמכים הנדרשים על-פי סעיף 6ד לחוק מעסק מהסוג האמור בתחילת המפרט והוראות לצד המפרט האחיד, המופיעות במפרט.
   5. **נותן אישור**
      1. השר להגנת הסביבה, השר לביטחון הפנים, שר העבודה, הרווחה והשירותים החברתיים, שר החקלאות ופיתוח הכפר או שר הבריאות, או מי שהם הסמיכו לתת אישור, לעניין עסק שקביעתו כטעון רישוי נעשתה בהתייעצות עמם, לשם הבטחת המטרות כאמור בסעיף 1 לחוק.
   6. **צו רישוי עסקים**
      1. צו רישוי עסקים (עסקים טעוני רישוי), התשע"ג-2013.
   7. **רישיון**
      1. רישיון עסק, היתר זמני או היתר מזורז.
   8. **רשות הרישוי**
      1. בתחום רשות מקומית - ראש הרשות המקומית או מי שהוא הסמיכו לכך.
      2. מחוץ לתחומה של רשות מקומית - מי ששר הפנים הסמיכו לכך.
   9. **שינוי בעלות**
      1. כל שינוי בזהות הבעלים הרשומים ברישיון העסק, לרבות הוספת בעל או גריעתו, וכן העברת שליטה בתאגיד כמשמעותה בחוק ניירות ערך, התשכ"ח-1968.

**פרק 2 - תנאים רוחביים**

***הוראות לצד המפרט האחיד***

* 1. אין באמור במפרט זה כדי לפטור את מבקש הרישיון מהגשת בקשה, ומקבלת אישורים מתאימים לפי החוק ולפי כל דין. מפרט זה אינו מהווה רישיון. המנהל עסק ללא רישיון עובר על החוק, ויהא צפוי לעונשים הקבועים בחוק.
  2. אין באמור במפרט זה כדי לפטור בעל עסק מקיום דרישות כל דין החל עליו, אף אם הוראות הדין אינן מופיעות במפרט.
  3. אם קיימים בעסק סוגי עסקים נוספים החייבים ברישוי לפי צו רישוי עסקים (עסקים טעוני רישוי), התשע"ג-2013, יחולו עליהם התנאים המסוימים לעסקים מסוגם, בין שהם מפורטים במפרט האחיד ובין שאינם מפורטים בו, והאמור בתנאים אלה לא יגרע מהם.
  4. לבקשה לרישיון יצורפו, לאחר שנחתמו בידי בעל מקצוע מוסמך: תרשים סביבה, מפה מצבית ותכנית עסק, כמפורט בפרק ה' לתקנות. בנוסף, יצורפו לבקשה מסמכים המפורטים במפרט זה, אם ניתן להגישם בעת הגשת הבקשה.
  5. רישיון יוצג בעסק במקום נראה לעין.
  6. נותן אישור או רשות הרישוי רשאים להוסיף תנאים ברישיון לפי סעיף 7 לחוק.
  7. המבקש רישיון, או בעל רישיון, רשאי להגיש השגה על תנאי או מסמך שנדרש ממנו במפרט זה, למעט תנאי או מסמך שנקבע בחיקוק. את ההשגה יש להגיש לגורם מוסמך ארצי בהתאם לטופס 9 המופיע בתקנות רישוי עסקים (הוראות כלליות), תשס"א-2000.
  8. לגורם המוסמך לדון בהשגות מטעם נותן האישור, לפי טופס ההשגה, בתוך 30 ימים מיום קבלת הדרישה לפי המפרט האחיד. הנחיות לגבי אופן הגשת ההשגה מפורטות באתר. עותק של ההשגה יש להגיש לרשות הרישוי. עבור כל השגה יש לשלם אגרה בסך 323 ₪ (סכום המתעדכן מעת לעת). יודגש כי הגשת השגה אינה מתלה את תוקפה של החלטה, כל עוד לא החליט אחרת הגורם שהוגשה לו ההשגה.
  9. **ביטול רישיון או פקיעתו**
     1. לא יהיה תוקף לרישיון עסק או להיתר זמני אם חלו שינויים מהרשום בו או במסמכים המצורפים לו לגבי סוג העסק, לרבות מבניו, שטחו, הבעלות בו, מיקומו וסוג העיסוק.
     2. רישיון עסק יבוטל אם נעשו שינויים בעסק בהשוואה לתרשים הסביבה, המפה המצבית או תכנית העסק, לאחר שניתנה לבעל הרישיון הזדמנות להשמיע את טענותיו.
     3. היתר זמני יפקע בנסיבות האמורות בסעיף 2.9.2.
     4. רשות הרישוי רשאית לבטל רישיון מטעמים אחרים, לאחר התייעצות עם נותן אישור המופקד על קיום מטרה מן המטרות האמורות בסעיף 1(א) לחוק, שאי קיומה משמש עילה לביטול, ולאחר שניתנה לבעל הרישיון הזדמנות להשמיע את טענותיו.
     5. במקרה של יסוד סביר להניח שנעברה בעסק או לגביו עבירה לפי סעיף 14 לחוק (עיסוק ללא רישיון, הפרת תנאי מתנאי הרישיון או הפרה של תקנות הנוגעות לעניין), ניתן להוציא לעסק צו הפסקה מנהלי לפי סעיף 20 לחוק.
  10. **הוראות במפרט האחיד**
      1. בעל עסק ידווח לנותן האישור על כל שינוי בעסק, העלול להשפיע על העמידה בתנאי הרישיון, שלושה חודשים מראש לפחות, ויפעל לפי הנחיות נותן האישור.
  11. **תחילה**
      1. מועד תחילתן של ההוראות המפורטות בפרקים 1 (הגדרות כלליות) ו-2 (תנאים רוחביים) למפרט זה הוא ביום פרסומו של המפרט. מועד תחילתן של ההוראות המפורטות ביתרת הפרקים המופיעים במפרט זה יהיה בהתאם לאמור בכל פרק, ויחול רק על ההוראות המפורטות באותו הפרק.

**פרק 3 - המשרד להגנת הסביבה**

* 1. **הגדרות**  
     בפרק זה-
     1. **TA-Luft 2002** - תרגומו לאנגלית של מסמך ההנחיות הטכניות לשמירה על איכות אוויר(TA Luft) - מה-24 ביולי 2002, של המיניסטריון הפדרלי לאיכות הסביבה בגרמניה, בהתאם לסעיף 48 של החוק הפדרלי לבקרת מזהמי אוויר שפורסם ב-14 במאי 1990, [המפורסם בעברית](http://www.sviva.gov.il/subjectsEnv/SvivaAir/Industry/Documents/TA_Luft_2002_Hebrew.pdf) באתר האינטרנט של המשרד להגנת הסביבה.
     2. **אירוע חומרים מסוכנים** - התרחשות בלתי מבוקרת או תאונה שמעורב בה חומר מסוכן, הגורמת או העלולה לגרום סיכון לאדם ולסביבה, לרבות שפך, דליפה, פיזור, פיצוץ, התאיידות, דליקה.
     3. **אישור מנהל** - אישור מנהל כמשמעותו בתקנות רישוי עסקים (סילוק פסולת חומרים מסוכנים), התשנ"א-1990.
     4. **אסבסט, אסבסט פריך, אסבסט צמנט, המנהל ועבודת אסבסט** - כהגדרתם בחוק למניעת מפגעי אסבסט ואבק מזיק, התשע"א-2011.
     5. **אתר פסולת רעילה** - המפעל לנטרול וטיפול בפסולת תעשייתית ופסולת חומרים מסוכנים שברמת חובב.
     6. **גז פחמימני מעובה (גפ"מ)** - כהגדרתו בחוק הגז.
     7. **גז פליטה** - גז המשתחרר לאוויר, לרבות חומרים מוצקים, נוזלים וגזים הנישאים בו או תערובת שלהם.
     8. **דוגם קרקע מוסמך** - מי שעוסק בהכנת תכניות דיגום, ביצוע דיגומי קרקע וניתוח ממצאיהם, ומתקיים לגביו אחד או יותר מאלה:

1. הוא הוסמך בידי הרשות הלאומית להסמכת מעבדות בהתאם לחוק הרשות הלאומית להסמכת מעבדות, התשנ"ז-1997, להיות דוגם קרקע.
2. מעבדה מחוץ לישראל שאישר אגף שפכי תעשייה, דלקים וקרקעות מזוהמות במשרד לעניין זה.
   * 1. **זיהום קרקע** - שחרור של חומר מזהם לקרקע באופן הגורם לכך שהקרקע תהיה קרקע מזוהמת, ואם הייתה הקרקע מזוהמת טרם השחרור, יראו כל שחרור נוסף של חומר מזהם לקרקע כזיהום קרקע.
     2. **חומר חלקיקי** - חומר המורכב מחלקיקים זעירים, למעט מים, הנישא או העשוי להינשא באוויר או בגז, לרבות בצורת אבק, עשן, או תרסיס.
     3. **חומר מזהם** - חומר שהוא אחד או יותר מן המזהמים המנויים ב[חוברת רשימת ערכי הסף הראשוניים](http://www.sviva.gov.il/InfoServices/ReservoirInfo/DocLib2/Publications/P0201-P0300/P0234.pdf) המפורסמת באתר האינטרנט של המשרד להגנת הסביבה או ברשימה שאליה מפנה חוברת זו.
     4. **חומר מסוכן** כהגדרתו בחוק החומרים המסוכנים, התשנ"ג-1993.
     5. **חוק הגז** - חוק הגז (בטיחות ורישוי), התשמ"ט-1989.
     6. **טופס מלווה** - טופס אשר מלווה את הפסולת ממקום ייצורה ועד ליעד הטיפול הסופי.
     7. **מאצרה** - אמצעי קיבול העשוי משטח ודפנות אטומים לחלחול החומר המאוחסן בו למניעת פיזורו לסביבה, לרבות אמצעי קיבול נייד.
     8. **מזהם אוויר** - חומר, לרבות חומר כימי או ביולוגי, וכן חומר מוצא לחומר כאמור, שנוכחותם באוויר גורמת או עלולה לגרום:
3. לסיכון או לפגיעה בחיי אדם, בבריאותם או באיכות חייהם של בני אדם, בנכס או בסביבה, לרבות בקרקע, במים, בחי ובצומח.
4. לשינוי באקלים, במזג האוויר או במידת הראות.
   * 1. **מעבדה** **מוסמכת** - מעבדה כמשמעותה בחוק הרשות הלאומית להסמכת מעבדות, התשנ"ז-1997, שהוסמכה לבצע את הבדיקות הנדרשות בתנאים אלה.
     2. **מק"ת** - מטר קוב של אוויר לאחר המרה לתנאים תקניים: גז יבש, טמפרטורה K273.15 מעלות צלסיוס לחץ KPa101.3.
     3. **משטחי תפעול** - כל המשטחים בעסק אליהם עלולים להגיע שפכים או שעליהם עלולים להיווצר תשטיפים, שפך דלקים, שמנים וחומרים מסוכנים, לרבות המשטחים בעסק, עליהם מתקיימת פעילות תעשייתית, לרבות: צביעה, שיפוץ, תחזוקה, אחסון, פריקה וטעינה.
     4. **מתקן טיפול בגזי פליטה** - מתקן המשמש לטיפול במזהם אוויר במטרה להפחית את פליטתו לסביבה, לרבות מסנן, משקע וסולקן.
     5. **נגר עילי נקי** - מי גשמים שלא באו במגע עם מזהמים במשטחי התפעול ו/או עם קרקע מזוהמת.
     6. **נוהל בדיקת מזהמי אוויר בארובה** - "[נוהל בדיקת מזהמי אוויר בארובה, 2002](http://www.sviva.gov.il/subjectsEnv/SvivaAir/Industry/Documents/%D7%A0%D7%94%D7%9C%D7%99%D7%9D%20%D7%95%D7%94%D7%A0%D7%97%D7%99%D7%95%D7%AA/chimney_emission_regulation.pdf)" שפורסם באתר האינטרנט של המשרד להגנת הסביבה על עדכוניו מעת לעת.
     7. **סקר היסטורי** - זיהוי מקורות זיהום אפשריים בהווה ובעבר, לרבות מיקומם, כמותם וזיהוי חומר מזהם קרקע שנעשה בו שימוש בהווה ובעבר והגורמים האפשריים לזיהום על-פי בדיקות במסמכים, רישומים, תמונות, תשאול גורמים רלוונטיים, צילומים, תצ"אות ותיעוד אחר, על פי [ההנחיות המפורסמות באתר האינטרנט של המשרד להגנת הסביבה](http://www.sviva.gov.il/subjectsEnv/BusinessLicensingIndustry/Documents/env_info.pdf).
     8. **סקר קרקע** - ביצוע סדרת פעולות בשלבים בידי דוגם קרקע מוסמך, שמטרתן לאתר ולתחום את הזיהום על פי ההנחיות המפורסמות באתר המשרד כמפורט להלן:
5. תכנון הבדיקות - הכנת תכנית לדיגום בקרקע ו/או בגזי קרקע ו/או במים, שמטרתה לזהות קיומו של חומר מזהם בקרקע, במים ובגז הקרקע, כמותו וריכוזו, וכן בדיקת היקף הזיהום במרחב והגשתה לאישור נותן האישור.
6. ביצוע הדיגומים - ביצוע דיגום על פי תכנית שאושרה על ידי נותן האישור.
7. דו"ח ממצאים - הכנת דו"ח ממצאי הסקר שבוצע לרבות מסקנות הסקר, אפשרויות השימוש בקרקע עד להשלמת הטיפול בה ופירוט המשך הפעולות הנדרשות לטיפול בזיהום.
   * 1. **ערכי** **פליטה** - ריכוז או כמות מרביים של מזהם אוויר או קבוצת מזהמי אוויר הנמדדים בפרקי זמן נתונים, בגז פליטה בתנאים תקניים שפליטתם מותרת ממקור פליטה כפי שנקבע בתנאים אלה או על פי כל הוראות כל דין.
     2. **פליטה לא מוקדית** פליטת מזהם אוויר שלא דרך ארובה.
     3. **פסולת חומר מסוכן** - כהגדרת "פסולת" בתקנות רישוי עסקים (סילוק פסולת חומרים מסוכנים), התשנ"א-1990.
     4. **ערכי הסף הראשוניים** -ערכי הסף של חומרים מזהמים המנויים [ברשימת ערכי הסף הראשוניים](http://www.sviva.gov.il/InfoServices/ReservoirInfo/DocLib2/Publications/P0201-P0300/P0234.pdf) המפורסמת באתר האינטרנט של המשרד להגנת הסביבה או ברשימה אחרת שאליה מפנה רשימה זו.
     5. **קרקע** - תווך האדמה והמסלע הבלתי רוויים במים, לרבות פני הקרקע וגז הקרקע.
     6. **קרקע מזוהמת -** קרקע שמצוי בה חומר מזהם הגורם לכך שהיא מהווה סכנה לבריאות הציבור או לסביבה, ויראו קרקע כמזוהמת אם ריכוז החומרים המזהמים בה עולה על ערכי הסף הראשוניים, אלא אם כן הוכח אחרת לנותן האישור, לרבות באמצעות ביצוע סקר סיכונים, או אם הוכח כי הימצאות החומר המזהם בקרקע נובעת מדליפת חומר מזהם בכמות הקטנה מספי הדיווח.
     7. **שפכים סניטריים** - פסולת המורחקת בהזרמה או פסולת נוזלית, לרבות מוצקים בתרחיף ומוצקים מומסים שמקורם בשירותים הסניטריים, לרבות מכיורים, ממקלחות ומאסלות, או במטבח.
     8. **שפכים תעשייתיים** - שפכים שמקורם מפעילות העסק, לרבות תשטיפים ונגר עילי מזוהם, למעט שפכים סניטריים.
   1. **תנאים מוקדמים**
      1. בעל העסק יקיים את הדרישות הבאות כתנאי למתן האישור לרישיון עסק או היתר זמני:
8. על העסק יגיש לנותן האישור עם הגשת הבקשה לרישיון עסק/היתר זמני את המידע הסביבתי העדכני הנחוץ לבדיקת הבקשה על פי המפורט במסמך "[מידע סביבתי לצורך בדיקת בקשה לרישיון עסק/היתר זמני](http://www.sviva.gov.il/subjectsEnv/BusinessLicensingIndustry/Documents/env_info.pdf)" המפורסם באתר האינטרנט של המשרד להגנת הסביבה. מידע זה יוגש בנוסף למסמכים הנדרשים על פי חוק רישוי עסקים.
9. בעל העסק יקים חלל עבודה סגור מכל צדדיו (מבנה, תא, מתקן) (להלן - "חלל עבודה") לצורך ביצוע הפעולות המפורטות להלן:
10. שריפת מכלים ריקים.
11. ניקוי ותחזוקה של מכלי גז באמצעות כדוריות פלדה או באמצעות התזה בלחץ של חול או חומר אחר.
12. צביעה, לרבות ייבוש, ערבוב ודילול.
13. בעל העסק יתקין אמצעים ומתקנים למניעת זיהום אוויר, כמפורט להלן:
14. מערכת יניקה באמצעות שאיבה ואיסוף של האוויר מחלל העבודה.
15. מתקן טיפול בגז פליטה להפחתת פליטת חומר חלקיקי, לרבות טיפות רסס ושאריות צבע.
16. בעל העסק יתקין ארובות למתקנים שבהם מתבצעות הפעולות הבאות, גובה הארובות ייקבע על פי סעיף 5.5. ב-[TA-Luft 2002](http://www.sviva.gov.il/subjectsEnv/SvivaAir/Industry/Documents/TA_Luft_2002_Hebrew.pdf). ארובות אשר קוטרן נמוך מ-0.2 מ' (מטרים) יחושבו כאילו שקוטרן הוא 0.2 מ':
17. צביעה, בעסק בו צריכת הממסים עולה על 15 טון לשנה.
18. ניקוי בכדוריות פלדה או בהתזת חול ותחליפיו.
19. שריפת מכלים.
20. בעסק שצריכת הממסים בו קטנה מ-15 טון לשנה, יתקין בעל העסק ארובה לשחרור גזי פליטה מפעולות צביעה בהתאם למפורט להלן:
21. הארובה תהיה בגובה 10 מטרים לפחות מעל לקרקע, תבלוט 3 מטרים לפחות מעל קו גובה גג העסק ומעל גגות סמוכים, ובלבד שגובה הארובה לא יעלה על פי שניים מגובה מבנה העסק.
22. על אף האמור, במקרים שבהם צריכת הממסים קטנה מ-5 טון לשנה לא יתקין בעל העסק ארובה לשחרור גזי פליטה מפעולות צביעה, בכפוף לאישור בכתב מאת נותן האישור, אם שוכנע כי לא ניתן לבצע את הדרישה, או כי אין צורך בקיומה.
23. על אף האמור בסעיפים 3.2.1.(4) ו-3.2.1.(5), רשאי בעל העסק להפעיל מתקן ייצור המחובר לארובה שאינה עומדת בדרישות סעיפים אלו, ובלבד שקיבל אישור נותן האישור מראש ובכתב, והוא פועל על פי תנאיו.
24. בעל העסק יתקין משטחי תפעול, שיעמדו בדרישות המפורטות להלן:
25. אטומים ועמידים בפני חלחול הנוזלים הצפויים להתנקז אליהם.
26. מופרדים משאר שטחי העסק באופן שתימנע הגעתם של תשטיפים לסביבה.
27. משטחי התפעול שבהם מתבצעות פעולות ייצור יהיו מקורים.
    1. **דיווח** 
       1. בעל העסק ידווח לנותן האישור על ממצאים המעידים על אי תקינות מערכות האחסון או ההובלה של חומר מזהם או על קרקע החשודה כמזוהמת, כאמור בסעיף 3.6.7, תוך שבוע, לרבות דיווח על כל ממצאי בדיקות המכלים והצנרת של חומר מזהם, עם קבלתם מהגוף הבודק לנותן האישור.
       2. במקרה של חשש כי אירוע כאמור בסעיף 3.6.10, גרם לשחרור דלק בכמות העולה על 100 ליטר, או של חומר מזהם בכמות העולה על המפורט ברשימת ספי דיווח במהלך יממה אחת ויותר, ידווח על כך בעל העסק לנותן האישור, באופן מיידי (למרכז מידע טלפון: \*6911), ולא יאוחר מ-24 שעות מהמועד שבו נודע לו על האירוע.
       3. במקרה של תקלה במתקני ייצור, מתקן לייצור אנרגיה או במתקן לטיפול בגזי פליטה כאמור בסעיף 3.7.13.(2), הגורמת או העלולה לגרום לחריגה מערכי הפליטה המותרים או לזיהום אוויר חזק או בלתי סביר, ידווח בעל העסק באופן מיידי לנותן האישור על התקלה.
       4. בכל מקרה של אירוע חומרים מסוכנים, כאמור בסעיף 3.8.6.(5), ידווח בעל העסק באופן מיידי, ולא יאוחר מ-15 דקות לאחר גילוי האירוע, למוקד הסביבה של המשרד להגנת הסביבה בטלפון: 08-9253321 או 6911\* (במכשירים ללא כוכבית פעילה: 1222-6911).
       5. בעל העסק ידווח באופן מיידי במקרה של שריפה של אסבסט או מבנה המכיל אסבסט, כאמור בסעיף 3.11.8, למוקד הסביבה של המשרד להגנת הסביבה, בטלפון: 08-9253321 או 6911\*, ויפעל בהתאם להנחיות המשרד.
    2. **כללי**
       1. בעל העסק יקבל בשטח העסק מכלים ריקים משאריות גז או נוזל.
       2. בעל עסק שזיהה מכל המכיל שאריות גפ"מ או מכל שחשוד ככזה, יעבירו לריקון אצל ספק גז בעל רישיון תקף על פי חוק הגז.
       3. בעל העסק יכין נוהל לבדיקת מכלים עם הגעתם לשטח העסק, ויפעל על פיו. הנוהל יכלול התייחסות לבדיקת תכולת שאריות גפ"מ, סימון מכלים מלאים או חשודים כמלאים, ואופן העברת מכלים מלאים או חשודים כמלאים לטיפול, כאמור בסעיף 3.4.2.
       4. בעל העסק לא ירוקן גפ"מ לאוויר הפתוח.
       5. על פי דרישת נותן האישור יעביר בעל העסק פרטים ומידע בדבר חומרים שנפלטו, נשפכו, סולקו או הושלכו לסביבה מתוך העסק או עקב פעילותו העסקית של העסק, בתוך פרק הזמן שייקבע.
       6. **יומן אירועים סביבתיים**
28. בעל העסק ינהל יומן אירועים סביבתיים (להלן - "היומן").
29. ביומן ירשמו כל האירועים האלה:
30. תקלות באמצעים למניעת מפגעים סביבתיים (לרבות במתקני טיפול בשפכים, מתקני הובלה ופינוי של שפכים, מתקני טיפול בפליטות לאוויר).
31. פליטת מזהם אוויר ומטרדי ריח.
32. הזרמת שפכים למערכת הביוב הציבורית באיכויות החורגות מהנדרש בתנאים אלה.
33. הרישומים ביומן יכללו את הפרטים הבאים לפחות:
34. תאריך ושעת גילוי האירוע או התלונה או התקלה או החריגה.
35. מהות האירוע או נושא התלונה ותיאורו המפורט, כולל מיקומו.
36. האמצעים שננקטו לטיפול באירוע.
37. תאריך ושעת סיום האירוע/תקלה/חריגה.
38. חתימת איש הקשר.
39. רישומי היומן יישמרו בעסק 3 שנים לפחות, ויעמדו לעיון או יימסרו לנותן האישור

על פי דרישתו.

* 1. **מים ושפכים**
     1. בעל העסק יבטיח כי בעסק יהיו מערכות איסוף נפרדות לכל אלה:

1. שפכים סניטריים.
2. נגר עילי נקי.
   * 1. בעל העסק יבטיח כי בעסק יהיו משטחי תפעול אשר יעמדו בדרישות הבאות:
3. אטומים ועמידים בפני חלחול הנוזלים הצפויים להתנקז אליהם.
4. מופרדים משאר שטחי העסק באופן שתימנע הגעתם של תשטיפים לסביבה.
5. משטחי תפעול שבהם מתבצעות פעולות ייצור יהיו מקורים.
   * 1. **שפכים סניטריים**
6. בעל העסק יסלק שפכים סניטריים באחת מהדרכים הבאות:
7. למערכת הביוב הציבורית.
8. היה ולא קיימת מערכת ביוב ציבורית - יפונו למכל איסוף סגור ואטום לחלחול, שתכולתו תפונה על ידי מוביל שפכים מורשה על פי כל דין למתקן טיהור שפכים מאושר על פי כל דין, ובלבד שניתן לכך אישור מראש ובכתב מאת נותן האישור.
9. במקרה של פינוי שפכים סניטריים על-ידי מוביל שפכים, ישמור בעל העסק בעסק קבלות על פינוי וקליטת השפכים במתקן טיפול בשפכים לתקופה של שלוש שנים לפחות, ויציגם או ימסרם לנותן האישור על פי דרישתו.
   * 1. **שפכים תעשייתיים**
10. בעל העסק לא יזרים שפכים תעשייתיים למערכת הביוב הציבורית.
11. בעל העסק יאסוף שפכים תעשייתיים במכל איסוף מתאים לשפכים מסוגם, וממנו למתקן לטיפול בשפכים מחוץ לשטח העסק המאושר על פי כל דין לקליטת סוג השפכים המפונים, ובכפוף לאישור מראש בכתב מאת נותן האישור.
12. שפכים המוגדרים כפסולת חומרים מסוכנים יטופלו בהתאם להוראות תקנות רישוי עסקים (סילוק פסולת חומרים מסוכנים), התשנ"א-1990.
    * 1. בעל העסק ישמור בעסק העתקים של תעודות משלוח השפכים ותעודות קבלה חתומות על ידי המתקן לטיפול בשפכים למשך שלוש שנים לפחות, ויציגם או ימסרם לנותן האישור על פי דרישתו.
    1. **מניעת זיהום קרקע**
       1. בעל העסק לא יסלק חומר מזהם לקרקע, לא יבצע כל פעולה העלולה לגרום לזיהום קרקע, וימנע מכל פעולה כאמור. לעניין זה, יראו כסילוק כל העברה של חומר מזהם לקרקע, לרבות אחסונו אם נעשה שלא על פי כל דין, שלא על מנת לבצע בו שימוש. ואולם, לא יראו את הפעולות שלהלן כסילוק או כפעולה העלולה לגרום לזיהום קרקע:
13. הדברה בתכשיר הדברה הרשום על-פי כל דין, המבוצעת בהתאם לתנאי הרישום של התכשיר.
14. פעולה המתבצעת בהתאם לרישיון, להיתר או לצו שניתנו על פי חוק המים.
15. שימוש במים שסופקו לפי הוראות חוק המים, ובלבד שאם חלות על שימוש כאמור הוראות על פי כל דין, קוימו הוראות אותו דין.
    * 1. בעל העסק יאחסן ויוליך חומר מזהם במתקנים, מכלים או צנרות אטומים לחלחול ועמידים לחומר המזהם, ובאופן שבו תימנע כל דליפה וזיהום קרקע.
      2. בעל העסק יפעל למניעת זיהום קרקע, ובכלל זה ינקוט אמצעים למניעת שחרור של חומר מזהם לקרקע בהתחשב בסוג החומר המזהם, ובסיכונים שהוא עלול ליצור לבריאות הציבור או לסביבה, ובכלל זה:
16. התקנת אמצעי בקרה וניטור או ביצוע בדיקות מתאימות.
17. שמירה על תחזוקה נאותה של התשתיות והמתקנים המשמשים לפעילות בחומר מזהם.
18. הכנת נהלים למניעה ולטיפול באירועי שחרור חומר מזהם לקרקע ויישומם.
    * 1. בעל העסק יחזיק בשטח העסק במקום נגיש, מסומן ומוכן לשימוש בכל עת ציוד ספיגה ושאיבה, המתאימים לטיפול במקרה של שפך של חומר מזהם קרקע, ומכל לאיסוף חומר ספיגה שהזדהם.
      2. **תשתיות על קרקעיות המכילות חומר מזהם קרקע:**
19. בעל העסק יציב מכלים וכלי אצירה לחומר מזהם בתוך מאצרה, העומדת בדרישות הבאות:
20. אטומה לחלחול החומר המאוחסן בה.
21. קיבולת המאצרה תהיה לפחות 110% מנפח המכל/כלי האצירה המאוחסן בה.
22. אם למאצרה פתח ניקוז, הפתח יהיה סגור, למעט לשם ריקון יזום בהתאם לסעיף 3.6.5.(2).
23. פתח מילוי המכל/כלי האצירה יותקן בתחומי המאצרה.
24. קירות המאצרה יהיו בעלי חוזק מכני מספק כדי להכיל את תכולת המכל הגדול ביותר המאוחסן בה.
25. כשהיא ריקה, נקייה ותקינה בכל עת.
26. בעל העסק ירוקן את תכולת המאצרה לפי המפורט להלן:
27. שפך של החומר המאוחסן במאצרה יישאב וייאסף במכלים אטומים לחומר האגור בהם.
28. השפך יועבר בהתאם לתכונותיו הכימיות ליעד מתאים המאושר על פי כל דין.
29. מי גשם שהצטברו במאצרה ייבדקו טרם פינויים לקביעת יעד סילוק מתאים, המאושר על-פי כל דין.
    * 1. בעל העסק יבצע בדיקה חודשית בהתאם לנוהל שיכין שמטרתו לוודא את תקינות מערכות האחסון או ההובלה, ולוודא שלא נוצר או עלול להיווצר זיהום קרקע מהם. בעל העסק יתעד את ביצוע הבדיקה החודשית, ישמור את התיעוד למשך שלוש שנים לפחות, ויציגו יחד עם הנוהל לנותן האישור על פי דרישתו.
      2. בעל העסק ידווח על ממצאים המעידים על אי תקינות מערכות האחסון או ההובלה או על קרקע החשודה כמזוהמת תוך שבוע לנותן האישור, לרבות דיווח על כל ממצאי בדיקות המכלים והצנרת עם קבלתם מהגוף הבודק לנותן האישור.
      3. **צנרת ומכלי דלק תת קרקעיים**
30. בעל העסק יבנה מכלים חדשים לדלקים על-פי תקן ישראלי ת"י 4571, חלק 1.
31. במקומות שבהם מצויה קרקע חרסיתית, העלולה לפגוע במתקנים תת-קרקעיים כתוצאה מתזוזות, על בעל העסק לייצב את המכלים והצנרות המחוברות אליהם באופן שתימנע פגיעה בהם באמצעים המותאמים למטרה זו, כגון על-ידי יישום חומר מילוי יציב סביבם.
32. התקנת המכלים והצנרת תיעשה לפי הנחיות היצרן. אטימות המכלים והצנרת תיבדק בעת ההתקנה באמצעות מעבדה מוסמכת, ולאחר מכן בתדירות שלא תפחת מפעם בחמש שנים.
33. בעל העסק יזרים דלקים בצנרת לא מתכתית בהתאם לתקן 971 UL (Underwriters Laboratories) או בצנרת מתכתית עם הגנה קתודית, שתותקן בהתאם להוראותיו של מומחה להגנה קתודית כמפורט בתקנות המים (מניעת זיהום מים) (קווי דלק) התשס"ו-2006, על-ידי מהנדס שיתוך כמפורט בתקנות המים (מניעת זיהום מים) (תחנות דלק), התשנ"ז-1997.
34. בעל העסק יתקין אמצעים מאושרים על ידי ארגון ה-UL (Underwriters Laboratories) או תקנים שווי ערך שאישר נותן האישור למניעת מילוי יתר של מכלים, העומדים באחת מהדרישות הבאות:
35. הפסקה אוטומטית של הזרימה למכל עם מילוי 95% ממנו.
36. אזעקת המפעיל עם מילוי 90% מהמכל.
37. בעל העסק יתקין אמצעי מאושר על ידי ארגון ה-UL (Underwriters Laboratories) לאיסוף שפיכות בעת מילוי המכלים שיהיה עמיד לחומר המאוחסן בו, וינקז את עודפי החומר אל המכל שיכוסה למניעת חדירת מי גשם.
38. במכלים אשר נבנו ללא מיכול משני, או מכלים אשר המיכול המשני שלהם לא הוכח כאטום,יתקין בעל העסק תוך שנה מיום קבלת התנאי לראשונה שני פיאזומטרים לפחות משני צדי המכל או המכלים התת-קרקעיים הקיימים. הפיאזומטרים יותקנו בהתאם לתקנה 8(ג) בתקנות המים (מניעת זיהום מים) (תחנות דלק) התשנ"ז-1997, ועל פי [מפרט המשרד להגנת הסביבה להתקנת פיאזומטרים](http://www.sviva.gov.il/test1/ContaminatedSoiltest/FuelStorageContainment/GasStations/Documents/piazometer_1.pdf) המופיע באתר האינטרנט של המשרד והמתעדכן מעת לעת.
39. אחת לחמש שנים יבצע בעל העסק בדיקות אטימות. הבדיקות תיעשנה באמצעות מעבדה מוסמכת למכלים, לצנרת, לשוחות ולכל תשתית תת קרקעית אחרת בה מצויים או משונעים דלקים (להלן - בדיקת אטימות תקופתית), ובהתאם להנחיות אגף שפכי תעשייה, "[הנחיות ממונה לבדיקת אטימות רב שנתית במכלים וצנרת דלק תת קרקעיים](http://www.sviva.gov.il/test1/ContaminatedSoiltest/FuelStorageContainment/GasStations/Pages/GasPenetrationTesting.aspx)", המפורסמות באתר האינטרנט של המשרד להגנת הסביבה. הבדיקות תוגשנה לנותן האישור בתוך 30 יום מיום קבלת התוצאות בעסק.
40. בעל העסק יבצע בדיקות אטימות נוספות בהתאם לדרישת נותן האישור במצבים שבהם יש חשש לזיהום מים או קרקע, או בנסיבות אחרות המצדיקות זאת.
41. בעל העסק יבצע ניטור חודשי למתקנים, לרבות פיאזומטרים, בהתאם להנחיות אשר מפורסמות באתר האינטרנט של המשרד להגנת הסביבה, ויעביר לנותן האישור דיווח על ממצאים המצביעים על כשל בבדיקה או על חשש לזיהום קרקע, כפי שהוגדרו בתכנית הניטור, בתוך שבוע מקבלתם. בעל העסק יכול שלא לבצע ניטור כאמור לעיל אם קיבל אישור מנותן האישור לכך, במקרים שבהם לחץ האדים של החומר המאוחסן הינו 10% פחות משל סולר.
42. בעל העסק ישמור תוצאות בדיקת אטימות תקופתית וניטור חודשי לפרק זמן שלא יפחת מחמש שנים, ויציגן לנותן האישור על פי דרישתו.
43. בתוך 9 חודשים מקבלת תנאים אלו לראשונה, ופעם בשנה לאחר מכן (או במועד אחר על פי הנחיות נותן האישור), יבצע בעל העסק בדיקת פוטנציאלים בין המתקנים התת-קרקעיים בתחומו ובין הקרקע. על פי הממצאים ובהתאם להמלצות של מומחה להגנה קתודית כמפורט בתקנות המים (מניעת זיהום מים) (קווי דלק) התשס"ו-2006, יתקין בעל העסק באמצעות מהנדס שיתוך כמפורט בתקנות המים (מניעת זיהום מים) (תחנות דלק), התשנ"ז-1997, מערכת הגנה קתודית למכלים ולצנרת התת-קרקעיים, על מנת למנוע שיתוך וסכנת דליפת דלק לסביבה. ההגנה הקתודית תהיה בהתאם לעקרונות ביצוע ההגנה הקתודית המפורטים בת"י 4571 או בכל תקן אחר, על פי אישור הממונה. בעל ההיתר יתפעל ויתחזק את מערכת ההגנה הקתודית בהתאם לנדרש בתקן האמור, ובהתאמה להמלצות של מהנדס שיתוך כמפורט לעיל.
44. בתוך 9 חודשים מקבלת תנאים אלו לראשונה, ופעם בשנה לאחר מכן (או מועד אחר על פי הנחיות נותן האישור), יבצע בעל העסק בדיקת פוטנציאלים בין המתקנים התת-קרקעיים בתחומו לבין הקרקע. לפי הממצאים, ובהתאם להמלצות של מהנדס שעיסוקו בהגנה קתודית, יתקין בעל העסק מערכת הגנה קתודית למכלים ולצנרת התת-קרקעיים על מנת למנוע קורוזיה וסכנת דליפת דלק לסביבה. ההגנה הקתודית תהיה בהתאם לעקרונות ביצוע ההגנה הקתודית המפורטים בתקן ישראלי ת"י 4571, או בכל תקן אחר על פי אישור הממונה. בעל ההיתר יתפעל ויתחזק את מערכת ההגנה הקתודית בהתאם לנדרש בתקן האמור ובהתאמה להמלצות של מהנדס שעיסוקו בכך.
45. מעברי צנרת (לרבות צנרת חשמל) בשוחות של מנפקות ומכלים תת קרקעיים אלה, יעברו דרך אטמים ייעודיים (Bulk head).
46. משטחי מילוי והנפקה יהיו אטומים ועמידים בפני חלחול הנוזלים הצפויים להתנקז אליהם, ויתוחמו באבני שפה ותעלות ניקוז למניעת התפשטות הזיהום בסביבה.
    * 1. **פעולות לביצוע בעת אירוע שחרור חומר מזהם** - אירע במהלך פעילותו של בעל העסק שחרור של חומר מזהם לקרקע בין אם כתוצאה מתקלה, לרבות כתוצאה מדליפה, שפך, שאיבה, פליטה, ריקון, הזרמה, החדרה, המטרה, הזרקה, פריצה, השלכה, חלחול, קריסה של מכל או מתקן ופריצה, ובין אם כתוצאה מסיבה שאינה בשליטתו (בתנאים אלה - אירוע), יבצע בעל העסק פעולות מידיות לטיפול באירוע ולהשבת המצב לקדמותו, כמפורט להלן, ככל שפעולות אלו הן ביכולתו ובשליטתו: הפסקת הפעילות הגורמת לזיהום או עצירת התפשטות החומר המזהם ממקור הזיהום, איסוף או שאיבה של החומר המזהם שדלף, נשפך סולק לקרקע או נקווה על הקרקע.
      2. **דיווח על גילוי דליפה או זיהום קרקע**
47. אם התעורר אצל בעל העסק חשש כי אירוע כאמור בסעיף 3.6.9, גרם לשחרור דלק בכמות העולה על 100 ליטר, או חומר מזהם בכמות העולה על המפורט ב[רשימת ספי הדיווח](http://www.sviva.gov.il/InfoServices/ReservoirInfo/DocLib2/Publications/P0201-P0300/P0234.pdf) המפורסמת באתר האינטרנט של המשרד, במהלך יממה אחת ויותר, ידווח על כך לנותן האישור באופן מיידי (למרכז מידע טלפון 6911\*), ולא יאוחר מ-24 שעות מהמועד שבו נודע לו על האירוע.
48. בעל העסק ימסור לנותן האישור תוך 48 שעות מגילוי דליפה כאמור לעיל דו"ח בכתב על פרטי הזיהום. הדו"ח יכלול את שם בעל העסק, שם העסק בו אירעה הדליפה, מיקומה ונ.צ, התאריך והשעה בהם אירעה או התגלתה הדליפה, סיבת הדליפה, תיאורה ואופן גילויה, סוג החומר המזהם שדלף וכמותו, שטח הקרקע שזוהם, הפעולות שננקטו להפסקת הדליפה ואופן הטיפול בזיהום, לרבות האמצעים שנקט למנוע את הישנותה.
    * 1. **בעל העסק יתכנן ויבצע סקר היסטורי וסקר קרקע או גז קרקע במקרים הבאים**
49. על פי דרישת נותן האישור.
50. העסק או חלק ממנו מפסיק את פעילותו או משנה את סוג פעילותו, ובתנאי שבעסק נעשה שימוש בחומר מזהם, אלא אם כן ביקש בעל העסק לפטור אותו מכך ונותן האישור אישר זאת מראש ובכתב.
    * 1. **תכנית לשיקום קרקע מזוהמת** - נמצא זיהום בקרקע, יגיש בעל העסק לפי דרישת נותן האישור תכנית לשיקום הקרקע. התכנית תוכן ותוגש לפי [הנחיות המשרד להגנת הסביבה](http://www.sviva.gov.il/subjectsEnv/SvivaAir/CarPollution/Pages/Regulations.aspx) המפורסמות באתר האינטרנט של המשרד. התכנית תכלול אבני דרך ולוחות זמנים, ואת שיטת השיקום. בעל העסק יבצע את השיקום לאחר קבלת אישור בכתב לתכנית השיקום מנותן האישור, ובכפוף לתנאי האישור.
      2. **זיהום מים לרבות מי ים**
51. בעל העסק לא יגרום לזיהום מקור מים, וימנע מכל פעולה המזהמת מקור מים או עלולה לגרום לזיהום מקור מים, במישרין או בעקיפין, מיד או בחלוף זמן. לעניין פרק זה, "מקור מים" כהגדרתו בסעיף 20א לחוק המים, התשי"ט-1959.
52. במקרה של פעילות שנעשתה בעסק העלולה לגרום לזיהום מקור מים או מי ים, או במקרה של זיהום מקור מים או ים הנובע מפעילות העסק, יידע בעל העסק מידית את נותן האישור, ויפעל לפי הוראות כל דין.
    1. **איכות אוויר**
       1. הוראות אלה באות להוסיף על הוראות כל דין לעניין מניעת זיהום אוויר לרבות הוראות לפי חוק אוויר נקי, התשס"ח-2008 והוראות אישיות שניתנו לפי סעיף 8 לחוק למניעת מפגעים, התשכ"א-1961.
       2. **סקר תהליכים ופליטות**
53. בעל העסק יבצע סקר תהליכים ופליטות של מוקדי זיהום אוויר בעסק על פי מסמך הנחיות לביצוע סקר תהליכים וסקר פליטות לאוויר ועדכוניו שפורסם באתר האינטרנט של המשרד להגנת הסביבה, ועל פי הנחיות נותן האישור. <http://www.sviva.gov.il/subjectsEnv/SvivaAir/Industry/Documents/נהלים%20והנחיות/emissions_survey_factories.pdf>.
54. בעל העסק יגיש את סקר התהליכים והפליטות לנותן האישור תוך חודשיים מיום קבלת תנאים אלה. נותן האישור יורה על תיקון או השלמה של סקר הפליטות, ככל שימצא לנכון.
55. הגיש בעל העסק בקשה מראש ובכתב, רשאי נותן האישור לפטור את בעל עסק מביצוע סקר תהליכים ופליטות כאמור, בהתאם להיקף הפעילות בעסק ורגישות האזור.
56. בעל העסק יעדכן את סקר התהליכים והפליטות לאחר כל שינוי בהיקף או באופי פעילות העסק העשויים להשפיע על פליטת מזהמי אוויר, או לפי דרישת נותן האישור.
    * 1. בעל העסק יפעיל חלל עבודה סגור מכל צדדיו (מבנה, תא, מתקן) (להלן - "חלל עבודה"), לצורך ביצוע הפעולות המפורטות להלן:
57. שריפת מכלים ריקים.
58. פעולות ניקוי ותחזוקה של מכלי גז באמצעות כדוריות פלדה או באמצעות התזה בלחץ של חול או חומר אחר.
59. פעולות צביעה לרבות ייבוש, ערבוב ודילול.
    * 1. בעל העסק יבצע פעולות של ניקוי, שריפה וצביעה של מכלי גז בחלל העבודה בלבד, כשהוא סגור מכל צדדיו.
      2. בעל העסק לא יבצע פעולות של ניקוי, שריפה וצביעה בעסק ללא הפעלת אמצעים למניעת זיהום אוויר, כמפורט להלן:
60. האוויר מחלל העבודה ישאב וייאסף באמצעות מערכת יניקה.
61. האוויר הנשאב מחלל העבודה יטופל במתקן טיפול בגז פליטה להפחתת פליטת חומר חלקיקי.
62. על פי דרישת נותן האישור, יתקין ויפעיל בעל העסק מערכות ספיחה להפחתת פליטת אדי צבע לסביבה.
    * 1. בעל העסק יתחזק את מערכת היניקה ומתקן הטיפול בגז פליטה על פי הנחיות היצרן, כך שיפעלו באופן תקין בכל עת.
      2. בעל העסק לא יבצע פעולות ניקוי וצביעה בעסק כאשר מערכת היניקה ומתקן הטיפול בגז פליטה אינם תקינים.
      3. בעל העסק יבטיח כי פליטת האוויר מחלל העבודה לסביבה תיעשה דרך ארובה, ובהתאם למפורט להלן:
      4. **ארובות**
63. בעל העסק יבצע את הפעולות המפורטות להלן במתקנים המחוברים לארובות בלבד, שגובהן יהיה בהתאם לכתוב בסעיף 5.5. ב- TA-Luft 2002 (ארובות אשר קוטרן נמוך מ-0.2 מ' יחושבו כאילו שקוטרן הוא 0.2 מ'):
64. צביעה, בעסק בו צריכת הממסים עולה על 15 טון לשנה.
65. ניקוי בכדוריות פלדה או בהתזת חול ותחליפיו.
66. שריפת מכלים.
67. בעסק שהותקנו בו ארובות בהתאם לסעיף 3.7.9.(1), יגיש בעל העסק לנותן האישור חישובי התאמה בין מפרט הארובה ונתוני הפליטות לפי סעיף 5.5.3 בTA-Luft 2002-תוך חודשיים ממועד ביצוע דיגום אוויר בארובה לקביעת ריכוז וקצב פליטה של מזהמי אוויר.
68. בעסק שצריכת הממסים בו קטנה מ-15 טון לשנה, יתקין בעל העסק ארובה לשחרור גזי פליטה מפעולות צביעה בהתאם למפורט להלן:
69. הארובה תהיה בגובה 10 מטר לפחות מעל לקרקע, תבלוט 3 מטר לפחות מעל קו גובה גג העסק ומעל גגות סמוכים, ובלבד שגובה הארובה לא יעלה עלפי שניים מגובה מבנה העסק.
70. בעל עסק לא יידרש להתקין ארובה כמפורט לעיל במקרים שבהם צריכת הממסים בעסק קטנה מ-5 טון לשנה בכפוף לקבלת אישור מראש ובכתב מאת נותן האישור, לאחר ששוכנע כי לא ניתן לבצע את הדרישה, או כי אין צורך בקיומה.
71. על אף האמור בסעיפים 3.7.9.(1) ו-3.7.9.(3), רשאי בעל העסק להפעיל מתקן ייצור המחובר לארובה שאינה עומדת בדרישות סעיף זה, ובלבד שקיבל אישור נותן האישור מראש ובכתב, והוא פועל על פי תנאיו.
72. בעל העסק ינקוט בכל הפעולות הנחוצות לצמצום פליטות לא מוקדיות של מזהמי אוויר וריחות משטח העסק.
73. בעל העסק ישמור מכלי אחסון של חומרים נדיפים, לרבות ממסים, צבעים, חומצות, חומרי ניקוי ואמצעי ניקוי סגורים בכל עת, למעט בעת ביצוע פעולות מילוי או ריקון של מכלי האחסון.
74. על אף האמור בסעיפים 3.7.9.(1) ו-3.7.9.(3), רשאי בעל העסק להפעיל מתקן ייצור המחובר לארובה שאינה עומדת בדרישות סעיף זה, ובלבד שקיבל אישור נותן האישור מראש ובכתב והוא פועל על פי תנאיו.
75. בעל העסק ינקוט בכל הפעולות הנחוצות לצמצום פליטות לא מוקדיות של מזהמי אוויר וריחות משטח העסק.
76. בעל העסק לא יבצע ריענון מסננים בלחץ אוויר. בעל העסק יפנה מסננים משומשים מהעסק למפעל מחזור, לאתר סילוק פסולת או לתחנת מעבר לפסולת מוצקה המורשים לפי כל דין.
77. בעל העסק ישרוף מכלים רק לאחר שבוצע בהם ניקוי מבחוץ ומבפנים מכל שאריות חומר. הניקוי יתבצע בחלל סגור.
    * 1. **ריחות**
78. בעל העסק יפעיל את העסק באופן שלא ייגרם ריח חזק או בלתי סביר לפי חוק למניעת מפגעים, התשכ"א-1961.
79. בעל העסק יכין ויבצע תכנית למניעה ולצמצום פליטת ריחות, לרבות על ידי:
80. העברת גזים בעלי ריח דרך מערכות איסוף, יניקה ונטרול (להלן - מערכות הפחתה).
81. הגבלת השימוש בחומרי גלם בעלי ריח.
82. הגבלה וצמצום של פעילויות יוצרות ריח.
83. אחסון חומרים בעלי ריח בתנאים מבוקרים.
84. בקרת תנאי התהליך לצמצום פליטת הריח.
85. אופטימיזציה של תנאי הביצוע של מערכות ההפחתה.
86. מעקב, בקרה ותחזוקה שוטפים של מתקני הייצור ומערכות ההפחתה.
87. בעל העסק יבצע סקר ריחות לפי דרישת נותן האישור והנחיותיו במקרים של חשש לריח חזק או בלתי סביר, לדעת נותן האישור.
88. בעל העסק יגיש את סקר הריחות במועד שקבע נותן האישור, ואם לא קבע, תוך חודשיים מקבלת הדרישה לביצוע הסקר; בעל העסק יתקן או ישלים את סקר הריחות אם הורה על כך נותן האישור.
89. בעל העסק יעדכן את סקר הריחות לאחר כל שינוי בהיקף או באופי פעילות העסק, העשויים לגרום לפליטת ריח חזק או בלתי סביר או לפי דרישת נותן האישור.
    * 1. **ערכי פליטה**
90. מתקני שריפת מכלי גז:
91. בעל העסק ינקוט אמצעים למניעת פליטה לאוויר של מזהמי אוויר ממתקנים לשריפת מכלים, בריכוז או בקצב העולה על המפורט בטבלת ערכי פליטה בסעיף 3.7.11.(1ג).
92. ערכי הפליטה יהיו לפי הריכוז (טור ב') בטבלת ערכי הפליטה, אלא אם כן נותן האישור קבע בכתב לעסק, לפי תוצאות סקר תהליכים ופליטות, כי יחול לגביו קצב הפליטה כאמור בטור ג'. עסק שאושרה לו עמידה בערכי פליטה לפי קצב פליטה על-פי תוצאות סקר תהליכים ופליטות, לא יורשה לעמוד בערכי פליטה לפי ריכוז.
93. טבלת ערכי פליטה - מתקנים לשריפת מכלי גז

|  |  |  |  |
| --- | --- | --- | --- |
| טור | א' | ב' | ג' |
| מספר מזהם | סוג המזהם וקבוצת סיווג כמפורט בסעיף 5.2 ב-T.A Luft 2002 | ריכוז  (מ"ג/מק"ת) | קצב פליטה  (ק"ג/שעה) |
| 1. | חומר חלקיקי | 20 | 0.2 -  ובתנאי שריכוז חומר חלקיקי בריכוז לא יעלה על 150 מ"ג\מק"ת |
| 2. | סה"כ חומרים אורגנים בסיווג I | 20 | 0.1 |
| 3. | סה"כ חומרים מסרטנים בקבוצת סיווג- I | 20 | 0.1 |
| 4. | סה"כ חומרים מסרטנים בקבוצת סיווג- II | 20 | 0.1 |
| 5. | סה"כ חומרים מסרטנים בקבוצת סיווג- III | 20 | 0.1 |
| 6. | סך כל חומרים אורגניים (TOC)\* | 75 | - |

\*בדיקת סך כל חומרים אורגניים (TOC) תידרש רק כאשר לא נדרשת בדיקת המזהמים  
 2-5, בהתאם למפורט בסעיף 3.7.11(1ד).

1. בעל העסק לא יבצע בדיקות למזהמי אוויר 2-5 אם הוכח בבדיקת ארובה כי גזי הפליטה אינם מכילים חומרים אורגניים בקבוצת סיווג I וחומרים מסרטנים בקבוצות סיווג I, II, III, ובלבד שקיבל לכך אישור מראש ובכתב מנותן האישור במסגרת אישור תכנית הדיגום, כמפורט בסעיף 3.7.12.(2א).
2. מתקני צביעה:
3. בעל העסק ינקוט אמצעים למניעת פליטה של מזהמי אוויר לאוויר מארובות מתקני צביעה מעבר לערכי הפליטה המפורטים בטור ג', לפי סוג המזהם בטור א' וכמות צריכת הממיסים השנתית הקבועה בטור ב', כמפורט בטבלת ערכי הפליטה שלהלן:

טבלת ערכי פליטה - מתקני צביעה

|  |  |  |
| --- | --- | --- |
| טור א' | טור ב' | טור ג' |
| סוג מזהם | צריכת ממיסים (טון/שנה) | ערך פליטה |
| חומר חלקיקי | גדולה מ- 15 | ריכוז של 3 (מ"ג/מק"ת)\*\* |
| קצב פליטה של 15 (גר'/שעה)\*\* |
| סה "כ חומרים אורגניים (TOC) | 5-15 | ריכוז של 100 (מ"ג/מק"ת) |
| גדולה מ-15 | ריכוז של 50 (מ"ג/מק"ת) |

\*\*עבור חומר חלקיקי, ערכי הפליטה יהיו לפי הריכוז כמפורט בטבלה שבסעיף 3.7.11.(2א), אלא אם כן נותן האישור קבע בכתב לפי תוצאות סקר תהליכים ופליטות, כי יחול לגביו קצב הפליטה במקום לפי הריכוז כמפורט בטבלה האמורה.

1. מתקנים לניקוי מכלי גז בחול או תחליפיו:
2. בעל העסק יבטיח שלא ייפלט חומר חלקיקי בריכוז העולה על 20 מ"ג/מק"תכאשר קצב הפליטה גדול מ-0.20 ק"ג/שעה.
3. בעל העסק יבטיח שלא ייפלט חומר חלקיקי בריכוז העולה על 150 מ"ג/מק"תכאשר קצב הפליטה קטן או שווה ל-0.20 ק"ג/שעה.
4. בחישוב ריכוז מזהמי האוויר לא יובא בחשבון האוויר המוזן לארובה במטרה לדלל או לקרר את גזי הפליטה.
5. קצב הפליטה יחושב כסך כל קצבי הפליטה של פליטת מזהמי האוויר מכל הארובות בעסק של מתקנים שבהם מתבצע תהליך ייצור דומה.
   * 1. **ניטור ודיגום**
6. בעל העסק יבצע דיגום אוויר בארובות העסק בתדירות שלא תפחת מ:
7. אחת לשנתיים - כאשר קצב האוורור קטן מ-10,000 מ"ק אוויר לשעה.
8. אחת לשנה - כאשר קצב האוורור הוא בין 10,000 ל-50,000 מ"ק אוויר לשעה.
9. אחת לשישה חודשים - כאשר קצב האוורור עולה על 50,000 מ"ק אוויר לשעה.
10. בעל העסק יבצע את הבדיקות על-פי [נוהל בדיקת ארובות](http://www.sviva.gov.il/subjectsEnv/SvivaAir/Industry/Documents/%D7%A0%D7%94%D7%9C%D7%99%D7%9D%20%D7%95%D7%94%D7%A0%D7%97%D7%99%D7%95%D7%AA/chimney_emission_regulation.pdf). הנוהל נמצא לעיון הציבור במשרדים המחוזיים של המשרד להגנת הסביבה, באגף איכות אוויר בירושלים ובאתר האינטרנט של המשרד. בעל העסק יבצע בדיקות לפי הנוהל האמור, ובכלל זאת:
11. יגיש תכנית דיגום לפני ביצועה לאישור נותן האישור.
12. יודיע לנותן האישור על מועד הדיגום 14 יום לפני ביצועו.
13. יבצע את הדיגום והאנליזה באמצעות חברות דיגום ומעבדות העומדות בדרישות המשרד, ושהוסמכו על ידי הרשות הלאומית להסמכת מעבדות לפי חוק הרשות הלאומית להסמכת מעבדות, התשנ"ז-1997, הכול כמפורט בפרק 6 של נוהל בדיקת ארובות.
14. בעל העסק יגיש לנותן האישור דו"ח בדיקת ארובה על-פי נוהל בדיקת ארובות תוך 30 יום ממועד ביצוע הבדיקה, כשהוא מודפס וחתום על-ידי בעל העסק ובאמצעות מדיה אלקטרונית על גבי טופס דיווח ממוחשב; על בעל העסק לבקש מנותן האישור, מבעוד מועד, עותק מטופס הדיווח הממוחשב.
15. על פי דרישת נותן האישור ובהתאם להנחיותיו, יבצע בעל העסק בדיקות לקביעת ריכוז מזהמי אוויר בסביבה.
    * 1. **רישום ודיווח**
16. בעל העסק ינהל רישום מלא ומסודר של הפרטים הבאים:
    * 1. תוצאות בדיקות של מזהמי האוויר שנעשו בארובות או בסביבה.
      2. חשבוניות וקבלות המעידות על רכישה וצריכה של צבעים וממסים.
      3. טיפולי תחזוקה ותיקונים במתקן טיפול בגזי פליטה.
      4. אירועי תקלה במתקן טיפול בגזי פליטה לרבות תאריך, זמן האירוע, מהות האירוע, האמצעים שננקטו לטיפול בתקלה, תאריך וזמן התיקון.
      5. הרישומים יישמרו בעסק במשך 5 שנים, ויעמדו לעיון או יימסרו לנותן האישור לפי דרישתו.
17. בעל העסק ידווח לנותן האישור בזמן אמת על תקלות ועל חריגות מערכי פליטה מרביים המוגדרים בתנאים אלו, ויפעל לפי הנחיות נותן האישור.
    1. **חומרים מסוכנים**
       1. בעל העסק יפעיל את העסק כאשר בידיו היתר רעלים בר תוקף מכוח חוק חומרים מסוכנים לעיסוק נשוא הרישיון, אלא אם כן הכמויות והריכוזים של החומרים המסוכנים שהוא עוסק בהם פטורים מחובת החזקת היתר רעלים לפי הוראות כל דין.
       2. האמור בתנאים אלה לא יגרע מהתנאים בהיתר הרעלים שניתנו לעסק. במקרה של סתירה בין הוראות פרק זה לבין התנאים שניתנו בהיתר רעלים, גוברות הוראות היתר הרעלים.
       3. שינוע חומר מסוכן אל העסק וממנו ייעשה על-ידי מוביל מורשה לפי הוראות כל דין.
       4. בעל העסק יחזיק לכל החומרים המסוכנים בעסק גיליונות בטיחות MATERIAL SAFETY) DATA SHEETS) מעודכנים, המכילים מידע לגבי החומר המסוכן, תכונותיו, השפעות סיכונים הנובעים ממנו ודרכי מניעתם לפי הוראות תקנות הבטיחות בעבודה (גיליון בטיחות), התשנ"ח-1998.
       5. **תשתיות**
          1. בעל העסק יבטיח כי אתרי אחסון חומרים מסוכנים יהיו סגורים ונעולים ויתיר כניסת אנשים מורשים בלבד.
          2. בעל העסק יצפה את רצפת אתרי האחסון והשימוש בחומר איטום מתאים למניעת חלחול החומרים המצויים במקום.
          3. בעל העסק יסמן וישלט חומר מסוכן, פסולת חומר מסוכן וכל מתקן בו עוסקים בחומר מסוכן. הכיתוב יהיה קריא וברור וייעשה על חומר עמיד מכנית וכימית. שילוט חומר מסוכן יכיל את הפרטים הבאים: השם הכימי של החומר המאוחסן באותיות עבריות או לועזיות, מס' או"ם, קבוצת סיכון, ציון הסיכון וקוד חירום. היה ומאוחסנים בעמדה מסוימת מספר חומרים מסוכנים, רשאי בעל העסק לשלטם בשלט משותף. במקרה זה, יציין בעל העסק על השלט את שם הקבוצה, ציון הסיכון וקוד החירום המחמיר.
          4. בעל העסק יפריד בין חומרים מסוכנים העלולים להגיב ביניהם, לרבות פסולת חומר מסוכן, בהתאם לקבוצות הסיכון, קוד החירום וגיליונות הבטיחות. כאשר חומרים מאותה קבוצת סיכון עלולים להגיב ביניהם באופן המהווה סכנה לסביבה לרבות התלקחות, התנדפות גז ואדים, יאחסנם בעל העסק בנפרד (כך שיימנע כל מגע בין החומרים המאוחסנים עצמם ובין שפך אפשרי של חומרים אלה).
          5. בעל העסק לא יאחסן חומר מסוכן או פסולת חומר מסוכן נוזליים מעל חומר מסוכן או פסולת חומר מסוכן אבקתי או מוצק.
          6. בעל העסק יאחסן חומר מסוכן נוזלי במכל המוצב במאצרה. על המאצרה לעמוד בדרישות לפי המפורט להלן:
18. אטומה לחלחול החומרים המאוחסנים בה.
19. קיבולת המאצרה תהיה לפחות 110% מנפח המכל המאוחסן בה.
20. אם למאצרה פתח ניקוז, הפתח יהיה סגור למעט לשם ריקון יזום.
21. פתח מילוי המכל יותקן בתחומי המאצרה.
    * 1. **הערכות לחירום**
22. בעל העסק יחזיק בכל עת ציוד מיגון אישי, לרבות כפפות, מגפיים, משקפי מגן ואמצעים לטיפול באירוע חומרים מסוכנים, לרבות פנס וחומרי ספיגה אשר מתאימים לחומרים שבשימוש העסק, ויעשה בהם שימוש בשעת הצורך. בעל העסק יתחזק את הציוד האמור בהתאם להוראות היצרן, כך שיהיו במצב תקין בכל עת. בעל העסק יחזיק ציוד כאמור בכמות מספקת, ובאופן שיהיה זמין לעובדי העסק בשעת הצורך.
23. בעל העסק יכין נוהל חירום שיגדיר את האחריות, הסמכויות והפעולות לביצוע בעת אירוע חומרים מסוכנים. נוהל חירום יכיל לפחות פרטים אלה:
24. תרחישים אפשריים של אירועים ואופן הטיפול המתאים לכל אחד מהם (מקרים ותגובות).
25. מיפוי ופירוט האמצעים הטכניים והציוד לטיפול באירוע ומיקומם, לרבות אמצעי התראה ואמצעי ספיגה.
26. רשימת גופי החירום וגופי ההצלה ומספרי הטלפון שלהם.
27. רשימת אנשי צוות חירום ודרכי ההתקשרות עמם 24 שעות ביממה.
28. פירוט ציוד המיגון האישי ומיקומו.
29. בעל העסק יעדכן את נוהל החירום עם כל שינוי החל באחד מסעיפיו, ובכל מקרה אחת לשנה. בעל העסק ידריך את עובדיו בפרטי הנוהל, יתרגל אותו אחת לשנה לפחות ויפעל על פי הנוהל בעת אירוע חומרים מסוכנים. תאריך העדכון האחרון יירשם על גבי העמוד הראשון של הנוהל.
30. בעל העסק יחזיק את נוהל החירום בשער העסק ובמשרדיו.
31. בכל מקרה של אירוע חומרים מסוכנים, ידווח בעל העסק באופן מידי ולא יאוחר מ-15 דקות לאחר גילוי האירוע למוקד הסביבה של המשרד להגנת הסביבה, בטלפון: 08-9253321 או 6911\* (במכשירים ללא כוכבית פעילה: 1222-6911).
    * 1. **פסולת חומר מסוכן**
32. בעל העסק יקים עמדה ייעודית לאחסון פסולת חומר מסוכן, לרבות: חומרי ספיגה ששימשו לטיפול בשפך, בוצות ופחם פעיל, חומרי גלם מסוכנים, מקולקלים או שפג תוקפם, ואריזות ריקות עם שאריות חומר מסוכן. האחסון בעמדת הפסולת המסוכנת יהיה תוך הקפדה על כללי אחסון בטיחותי, כולל הפרדה בין חומרים העלולים להגיב ביניהם.
33. בעל העסק יפנה פסולת חומר מסוכן לאתר הפסולת הרעילה או ליעד אחר, באישור מראש ועל פי הוראות כל דין.
34. בעל העסק יפנה פסולת חומר מסוכן באמצעות מוביל פסולת חומר מסוכן מורשה על פי כל דין.
35. בעל העסק ישמור למשך 3 שנים לפחות מסמכים אלה:
36. העתקים של כל "אישורי המנהל" לפינוי פסולת חומר מסוכן שנוצרה בעסק.
37. העתקים של "טפסי מלווה" של פסולת חומר מסוכן שהועברה לטיפול, המלווה את הפסולת עם צאתה ועליה חתומים המשלח, המוביל, תחנת מעבר (אם עברה שם) וקולט הפסולת ביעד הסופי.
38. בעל העסק יעמיד לעיון או ימסור את המסמכים המפורטים בסעיף זה לנותן האישור או מי מטעמו, על פי פורמט שיקבע נותן האישור: באמצעי אלקטרוני, בפקסימיליה או בדואר רגיל/רשום, הכול לפי דרישתו.
39. בעל העסק ינהל רישום של פסולת חומר מסוכן המפונה מהעסק ביומן שיכלול פרטים אלה:
40. סיווג הפסולת על פי [רשימת הפסולות האירופאית בתרגומה לעברית](http://www.sviva.gov.il/subjectsEnv/Waste/Documents/waste_catalogue.pdf), כפי שמפורסם באתר המשרד להגנת הסביבה.
41. מאפייני סיכון, קוד הטיפול וקוד לפי אמנת בזל.
42. הכמות שפונתה.
43. תאריך הפינוי.
44. מהות הטיפול ושם יעד הפינוי.
45. מספר הקבלה של המפנה.
46. מספר טופס מלווה לפסולת מסוכנת.
47. בעל העסק יעמיד לעיון או ימסור את המסמכים המפורטים בסעיף 3.8.7.(5) לנותן האישור או למי מטעמו לפי פורמט שיקבע נותן האישור: באמצעי אלקטרוני, בפקסימיליה או בדואר רגיל/רשום, הכול לפי דרישתו.
    1. **פסולת**
       1. בעל העסק יאחסן פסולת בעסק במכלים המותאמים לסוג הפסולת וכמותה ובאופן שימנע מפגעים לסביבה, לרבות מטרדי ריח, מזיקים ופיזור פסולת או תשטיפים לסביבה.
       2. בעל העסק יאסוף ויפנה פסולת מהעסק לפי כל דין, בתדירות אשר תמנע מפגעים סביבתיים.
       3. בעל העסק יפנה פסולת מהעסק למפעל מחזור, אתר סילוק פסולת או לתחנת מעבר לפסולת, המורשים על פי כל דין.
       4. בעל העסק לא יבצע שריפה של פסולת בשטח פתוח בתחום העסק או מחוצה לו, שלא במתקן ייעודי לשריפת פסולת המאושר על פי הוראות כל דין.
    2. **רעש**
       1. בעל העסק יפעיל את העסק באופן שלא ייגרם רעש בלתי סביר כמשמעותו בתקנות למניעת מפגעים (רעש בלתי סביר), התש"ן-1990.
       2. בעל העסק יפעיל את העסק באופן שלא ייגרם רעש כאמור בתקנות למניעת מפגעים (מניעת רעש), התשנ"ג-1992.
       3. בעל העסק יגיש, לפי דרישת נותן האישור, דו"ח אקוסטי, שיכלול את פירוט מקורות הרעש בעסק ופתרונות להפחתת הרעש (כולל לוח זמנים לביצוע).
    3. **אסבסט**

בפרק זה "החוק" - חוק למניעת מפגעי אסבסט ואבק מזיק, התשע"א-2011.

* + 1. בעל עסק לא יתקין אסבסט, מוצר המכיל אסבסט או פסולת אסבסט ולא יבנה באסבסט בין אם לשימוש חדש ובין לצורך תיקון, שיפוץ או חידוש לשימוש קיים.
    2. בעל עסק לא ימכור, לא יסחר ולא ימסור לאחר אסבסט ו/או פסולת אסבסט.
    3. אסבסט פריך שהותקן לצורך בידוד תרמי - בעל העסק יפעל לגביו לפי הוראות סעיף 5 לחוק, לרבות:

1. יפסיק שימוש באסבסט פריך, יסירו ויטמינו לא יאוחר מתאריך 4.8.2021.
2. יערוך באמצעות מפקח אסבסט פריך בדיקה לאיתור שימוש קיים באסבסט במתקן תעשייתי (דוד, צנרת וכדומה, פעיל או לא, בשטח המפעל או מחוצה לו), שיש בו בידוד תרמי שהותקן עד תום שנת 1990.
3. יערוך רישום של ממצאי הבדיקה, יסמן את המתקנים שיש בהם אסבסט, ויעדכן את הרישום והסימון מעת לעת.
4. ידווח למנהל כהגדרתו בחוק באופן מיידי על נוכחות אסבסט פריך בעסק.
5. יבצע כל פעולה נדרשת אחרת למניעת מפגע אסבסט, ובכלל זה יתחזק את החיץ שבין האסבסט לאוויר באופן שימנע כל אפשרות לשחרור סיבי אסבסט לאוויר.
   * 1. בעל עסק המחזיק במבנה המכיל אסבסט צמנט יחזיק את מבנה האסבסט במצב תקין, ללא שברים וסדקים.
     2. בעל עסק לא יבצע פעולות קידוח, חיתוך, שיוף, ליטוש, ניסור, חיתוך או השחזה במוצרים ובמבנים המכילים אסבסט.
     3. אם נמצאו בעסק לוחות אסבסט צמנט פגומים (במצב מתפורר, סדוק או שבור), יפעל בעל העסק בתוך 3 חודשים מרגע גילויים לפי אחת האפשרויות הבאות:
6. תיקון האסבסט ואיטום הסדקים והשברים.
7. הסרת האסבסט וסילוקו לפי הוראות החוק באמצעות קבלן אסבסט צמנט, לאחר שהגיש בקשה להיתר עבודה באסבסט, ובהתאם לתנאי ההיתר.
   * 1. בעל עסק ינהל יומן רישום של עבודה באסבסט שהתבצעה בשטח העסק, וישמור העתק בקשה להיתר עבודה באסבסט, את היתר העבודה באסבסט ודו"ח מסכם של קבלן האסבסט. בעל העסק ישמור את המסמכים האמורים בעסק למשך תקופה של 3 שנים לפחות, ויציגם או ימסרם לנותן האישור על פי דרישתו.
     2. בעל עסק ידווח באופן מיידי במקרה של שריפה של אסבסט או מבנה המכיל אסבסט למוקד הסביבה של המשרד להגנת הסביבה, בטלפון: 08-9253321 או 6911\*, ויפעל בהתאם להנחיות המשרד.

**פרק 4 -** **זרוע העבודה**

* 1. **הוראות חוק הנוגעות לעניין**
     1. **פקודת הבטיחות בעבודה, התש"ל-1970 (להלן – פקודת הבטיחות בעבודה) ותקנותיה.**

התקנות העיקריות הרלוונטיות למפרט זה הן:

* + 1. תקנות הבטיחות בעבודה (ציוד מגן אישי), התשנ"ז-1997.
    2. תקנות הבטיחות בעבודה (חשמל), התש"ן-1990.
    3. תקנות הבטיחות בעבודה (עבודה בגובה), התשס"ז-2007 (להלן - תקנות עבודה בגובה).
    4. תקנות הבטיחות בעבודה (גהות תעסוקתית ובריאות העובדים בממיסים פחמימניים ארומטיים מסוימים), התשנ"ג-1993.
    5. תקנות הבטיחות בעבודה (גהות תעסוקתית ובריאות העובדים ברעש), התשמ"ד-1984.
    6. תקנות הבטיחות בעבודה (עבודה על גגות שבירים או תלולים), התשמ"ו-1986.
    7. תקנות הבטיחות בעבודה (מכירה והשכרה של מכונות, מתקנים וציוד), התשס"א-2001.
    8. תקנות הבטיחות בעבודה (עגורנאים, מפעילי מכונות הרמה אחרות ואתתים), התשנ"ג-1992 (להלן - תקנות העגורנאים).
    9. תקנות הבטיחות בעבודה (הרמת בני אדם במלגזות), התשמ"ג-1983.
    10. תקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), התשע"א-2011.
    11. תקנות הבטיחות בעבודה (גיליון בטיחות, סיווג, אריזה, תווי סימון של אריזות), התשנ"ח-1998.
    12. תקנות הבטיחות בעבודה (נוחיות), התשכ"ה-1965.
    13. תקנות הבטיחות בעבודה (עזרה ראשונה במקומות עבודה), התשמ"ח-1988.
    14. **חוק ארגון הפיקוח על העבודה, התשי"ד-1954 (להלן - חוק הארגון) ותקנותיו.**

התקנות העיקריות הרלוונטיות למפרט זה הן:

1. תקנות ארגון הפיקוח על העבודה (מסירת מידע והדרכת עובדים), התשנ"ט-1999 (להלן - תקנות מסירת מידע).
2. תקנות ארגון הפיקוח על העבודה (ממונים על הבטיחות), התשנ"ו-1996; (להלן - תקנות ממונים על הבטיחות).
3. תקנות ארגון הפיקוח על העבודה (ועדות בטיחות ונאמני בטיחות), התשכ"א-1960.
4. תקנות ארגון הפיקוח על העבודה (תכנית לניהול הבטיחות), התשע"ג-2013 (להלן - תקנות תכנית לניהול בטיחות).
   * 1. **פקודת תאונות ומחלות משלח יד (הודעה), 1945 ותקנותיה:**
5. תקנות מחלות מקצוע (חובת הודעה - רשימה נוספת), התש"ם-1980.
6. תקנות התאונות ומחלות משלח יד (הודעה על מקרים מסוכנים במקומות עבודה), התשי"א-1951.
   * 1. תקנות רישוי עסקים (אחסנת נפט), התשל"ז-1976 (להלן - תקנות אחסנת נפט).
     2. תקנות עבודת הנוער (עבודות אסורות ועבודות מוגבלות), התשנ"ו-1995.
     3. תקנות עבודת נשים (עבודות אסורות, עבודות מוגבלות ועבודות מסוכנות), התשס"א-2001.
   1. **הגדרות**

לפרק זה -

* + 1. **אבזר הרמה** - התקן כלשהו המשמש או הנועד לשמש במישרין או בעקיפין לחיבור עומס להתקן הרמה ואינו מחובר דרך קבע לעומס, לרבות מענב, שרשרת, מענב חבל, טבעת, וו, מענב אונקל, סגיר, סביבול, מנעול סבב, עין הרמה, משולשת, חוליה, מלקחות לוח, מלקחות קורה, מלקחות מספריים, כלי קיבול להרמת חומרים או ציוד, דלי מלקחיים, בורג עין, קורת הרמה, מסגרת הרמה וכל התקן דומה המהווה חלק של התקן הרמה או אמצעי תליה, ולרבות תמיכה של התקן הרמה שבו משטח עבודה או במה.
    2. **בדיקות סביבתיות תעסוקתיות** - פעולות המבוצעות בידי בודק מעבדה מוסמך לשם מדידת רמת החשיפה המשוקללת, רמת החשיפה לזמן קצר ותקרת החשיפה במקום העבודה, הכוללות סקר מקדים מעודכן וניטור סביבתי של גורמים מזיקים שנערך בהתאם לממצאיו.
    3. **בדיקות רפואיות** - בדיקות שמתבצעות ע"י רופא מורשה או ע"י שירות רפואי מוסמך, לרבות בדיקות טוקסיקולוגיות-ביולוגיות.
    4. **בודק מוסמך** - אדם שמפקח עבודה ראשי הסמיכו בכתב לערוך בדיקות וניסויים, כמפורט בפקודת הבטיחות בעבודה.
    5. **בודק מעבדה מוסמך** - עובד מעבדה מוסמכת בעל הסמכה תקפה ממפקח העבודה הראשי במשרד הכלכלה והתעשייה, לערוך בדיקות סביבתיות-תעסוקתיות במקומות עבודה.
    6. **בעל עסק** - כהגדרתו בסעיף 1.2, לרבות המחזיק במקום העבודה.
    7. **גורמים מזיקים** - גורמים כימיים ופיזיקאליים מזיקים, הנמצאים במפעל, ואשר העובדים עלולים להיחשף אליהם בזמן העבודה והם רשומים בספר, בתוספת הראשונה או בתוספת השנייה של תקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), התשע"א-2011 ו/או ובאחת מתקנות הבטיחות בעבודה, גהות תעסוקתית ובריאות העובדים.
    8. **גפ"מ** -גז פחמימני מעובה (גז בישול).
    9. **הספר**Threshold Limit Values for Chemical Substances and Physical Agents & Biological Exposure Indices – ACGIH, הנוסח התקף האחרון שאליו יש הפניה כאמור, הוא הנוסח המחייב.
    10. **התקני בטיחות** - התקן קבוע, אוטומטי או משולב, המגן באופן בטוח על כל חלק של מכונה, תהליך או ציוד אחר, העשוי להוות סכנה לעובדים ולנמצאים בסביבה המסוכנת, העונה על דרישות החקיקה בנושא, תקנים רלוונטיים, הוראות יצרן, כללי מקצוע מקובלים או נהלים מקצועיים שפורסמו.
    11. **טיפול** - אחסון, סידור, הרכבה, תיקון, ציפוי, פירוק, חידוש או ניקוי.
    12. **טלטול** - הובלה, הולכה, שינוע, העברה ממקום למקום, מילוי, הרקה, העמסה או פריקה.
    13. **מדריך עבודה בגובה** - מי שמוסד להכשרה נתן לו תעודת הכשרה לשמש מדריך באחד או יותר מתחומי העבודה שנקבעו בתקנות עבודה בגובה, והוא רשום במרשם.
    14. **מחזיק במקום העבודה** - כל אחד מאלה:

1. המעסיק.
2. במפעל - הבעל או התופש כמפורט בסעיפים 219 עד 221 לפקודת הבטיחות בעבודה (נוסח חדש), התש"ל-1970.
3. בעל מקום העבודה.
4. המנהל בפועל את מקום העבודה.
5. אדם שבהשגחתו או בפיקוחו פועל מקום העבודה.
6. המנהל בפועל של תאגיד, אם המפעל מצוי בבעלות תאגיד.
   * 1. **מחלת משלח יד** - מחלה הנזכרת בתוספת שבתקנות מחלות מקצוע (חובת הודעה - רשימה נוספת), התש"ם-1980, או מחלה אחרת כלשהי שעליה הוחלו הוראות סעיף 5 לפקודת התאונות ומחלות משלח היד (הודעה), 1945.
     2. **מיתקן חשמלי** -מיתקן המשמש לשם ייצור חשמל, הולכתו, הפצתו, צריכתו, צבירתו או שינויו (טרנספורמציה), לרבות מבנים, מכונות, מכשירים, מצברים, מוליכים, אבזרים, וציוד חשמלי קבוע או מיטלטל הקשורים במיתקן.
     3. **מיתקן** **לחץ** - דוד קיטור, קולט אוויר, קולט קיטור.
     4. **מיתקן נפט** -חוות מכלים, חוות מכלי גפ"מ, תחנת תדלוק ציבורית, מחסן גפ"מ, תחנת תידלוק פנימית, מחסן פרטי ומחסן סיטוני**.**
     5. **מכונה** - כל מכונה, התקן וציוד, לרבות התקן מכני ורצועת הנעה.
     6. **מכונת הרמה** - התקן הרמה, לרבות עגורן, קילון, תלת-רגל, התקן משיכה, מחפר עגורן, מחדיר כלונסאות, כננת, מלגזה, גלגלת, גלגלת שרשרת, גלגלת כבלים, גלגילון, מסוע עילי, מסילת כבל, חבל עילי וכל מכונה אחרת שיכולה באמצעות אבזר הרמה להרים עומס, להורידו או להחזיקו תלוי.
     7. **מכין התכנית לניהול בטיחות** - בעל השכלה וניסיון בתחום הבטיחות והבריאות התעסוקתית לפי תקנה 4 לתקנות ארגון הפיקוח על העבודה (תכנית לניהול הבטיחות), התשע׳׳ג-2013.
     8. **ממונה על הבטיחות** - בעל אישור כשירות שנתמנה בידי מעביד לממונה על הבטיחות, הגהות ובריאות העובדים במפעל, בהתאם לסעיף 25(א) לחוק ארגון הפיקוח על העבודה ולפי תקנות ארגון הפיקוח על העבודה (ממונים על הבטיחות), התשנ"ו-1996.
     9. **מעבדה מוסמכת (משרד הכלכלה והתעשייה) (להלן - מעבדה מוסמכת)** - מעבדה לגהות תעסוקתית של משרד הכלכלה והתעשייה וכל מעבדה אחרת שמפקח העבודה הראשי הסמיכה לבצע בדיקות סביבתיות -תעסוקתיות של ריכוזי החומר באוויר במקומות עבודה.
     10. **מעסיק** - לרבות חבר בני אדם ונציגו החוקי של מעביד שנפטר, ולרבות מחזיק או תופש במקום עבודה.
     11. **מעלית** - מתקן המשמש לתנועת בני אדם או טובין בין מסילות קבועות, אשר לו תא או דוכן הנע במסלול מאונך או כמעט מאונך, ותנועתו מוגבלת על-ידי מכוון.
     12. **מפעל - משרד הכלכלה והתעשייה** **(להלן - מפעל או עסק)** - מפעל או חצרים שבהם או בתחומי הגדר שלהם או מסביב להם עובדים בני-אדם בעבודת כפיים בתהליך המשמש לעשיית מצרך או חלק של מצרך, שינויו, תיקונו, עיטורו, גימורו, ניקויו, רחיצתו, פירוקו, הריסתו או הכשרתו למכירה, או הכרוך באלה, ונתקיימו בחצרים שתי אלה:
7. פעולת המפעל היא דרך משלח-יד או לשם השתכרות.
8. אם מועסקים שם עובדים שכירים - יש למחזיק במקום העבודה זכות גישה או זכות שליטה; לרבות המפעלים המפורטים בסעיף 3 לפקודת הבטיחות בעבודה [נוסח חדש], התש"ל-1970.
   * 1. **מפקח עבודה** - מי שנתמנה לפי חוק ארגון הפיקוח על העבודה, התשי"ד-1954, להיות מפקח עבודה, סגן מפקח עבודה ראשי או מפקח עבודה ראשי, לפי העניין, ו"מפקח אזורי" לעניין מפעל פלוני - מי שנתמנה לפי החוק האמור להיות מפקח עבודה אזורי באזור שבו נמצא המפעל.
     2. **מקום מוקף** - חדר, תא, מכל, בור, מעבר לאדים, צינור או חלל מוקף כיוצא באלה.
     3. **מקרה מסוכן** - מקרה כלשהו מהמקרים הנמנים בתקנות התאונות ומחלות משלח יד (הודעה על מקרים מסוכנים במקומות עבודה), התשי"א-1951.
     4. **נאמן בטיחות** - מי שנאמן לענייני בטיחות או גהות מכוח סעיפים 19 או 20 לחוק ארגון הפיקוח על העבודה, התשי"ד-1954.
     5. **נוחיות** -משתנות, בתי כיסא עם אסלה להדחה, בתי כיסא מעל בור, בתי כיסא יבשים למיניהם ונוחיות כיוצא באלה.
     6. **נפט** - כל נוזל או גז פחמימני מתלקח, לרבות גפ"מ, גז טבעי וכל חומר מתלקח אחר ששר הכלכלה והתעשייה הכריז עליו כנפט, לעניין תקנות רישוי עסקים (אחסנת נפט), התשל"ז-1976, למעט משחות סיכה, שמני סיכה ואספלט.
     7. **סיכונים** - סיכוני בטיחות ובריאות הנובעים משימוש בציוד, בחומר, בתהליך ייצור או בכל גורם אחר במקום עבודה.
     8. **סקר מקדים** - סקר שיטתי הנערך במקום העבודה לצורך זיהוי, הערכה ותיעוד של גורמים מזיקים, הכולל אפיון שלסביבת העבודה ומתבצע באמצעות תצפיות ואיסוף מידע איכותי וכמותי בעמדות עבודה ובחללי עבודה, וממצאיו משמשים בסיס לקביעת היקף הניטור הסביבתי-תעסוקתי.
     9. **עבודה בגובה** - כל עבודה, לרבות גישה למקום עבודה, שבשלה עלול עובד ליפול לעומק העולה על שני מטרים, ולרבות עבודה כאמור:
9. המתבצעת מעל משטח עבודה ללא גידור או מעקה תקני.
10. המצריכה הטיית גוף האדם ביותר מ-45 מעלות מעבר לגדר או למעקה של משטח העבודה או מדרכת המעבר, לפי העניין.
11. המתבצעת מתוך בימה מתרוממת ניידת, סל להרמת אדם או פיגום ממוכן.
    * 1. **עבודה בגורם מזיק** - ייצור, שימוש, עיבוד, טיפול, טלטול או עבודות תחזוקה.
      2. **עגורן** - כל אחד מאלה:
12. עגורן צריח (Tower Crane).
13. עגורן נייד (Mobile Crane) אופני, זחלי או חצי-זחלי.
14. עגורן גשר עילי ועגורן שער.
15. עגורן להעמסה עצמית.
    * 1. **עובד** - לרבות עובד קבלן כוח אדם, עובד קבלן חיצוני, עובד עצמאי.
      2. **עובד בגורם מזיק** - כל עובד החשוף לאחד או יותר מן הגורמים המזיקים בריכוז העולה על רמת הפעולה הסביבתית התעסוקתית, או שעובד במגע או בחשיפה, או תוך אפשרות של מגע או חשיפה לגורם בעבודה או בתהליך עבודה מן הנקובים בתוספות לתקנות בטיחות בעבודה, גהות תעסוקתית ובריאות העובדים, והוא עובד עבודה חלקית או מלאה ביום עבודה של 8 שעות מתוך יממה, במשך מספר שעות לשנה כמפורט בתקנות בטיחות בעבודה, גהות תעסוקתית ובריאות העובדים.
      3. **רופא מורשה** - רופא מומחה לרפואה תעסוקתית, וכן רופא של שירות רפואי מוסמך ששר הכלכלה והתעשייה, בהסכמת שר הבריאות, הרשו לעניין תקנות גהות תעסוקתית.
      4. **רמת הפעולה** - רמה של מחצית החשיפה המשוקללת המרבית המותרת או, אם לא נקבע ערך לחשיפה המשוקללת המרבית המותרת, מחצית תקרת החשיפה המותרת של הגורמים המזיקים הנקובים בתוספת הראשונה ובחלק א' בתוספת השנייה בתקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), התשע"א-2011.
      5. **שירות רפואי מוסמך** - כל אחד מאלה:
16. לשכה בריאות מחוזית או נפתית של משרד הבריאות, אם שר הבריאות הסמיכה להיות שירות רפואי מוסמך, בכלל או לעניינים מסוימים.
17. קופת חולים, כהגדרתה בחוק ביטוח בריאות ממלכתי , התשנ"ד-1994.
18. מוסד רפואי, ששר הכלכלה והתעשייה, בהסכמת שר הבריאות, הסמיכו לביצוע בדיקות רפואיות לעניין תקנות אלה.
    * 1. **תאונת עבודה** - תאונה שאירעה לעובד תוך כדי עבודתו ועקב עבודתו אצל מעבידו או מטעמו, ולעובד עצמאי - עקב עיסוקו במשלח ידו.
      2. **תקנות גהות תעסוקתית ובריאות העובדים - למפרט זה** -כל אחת מאלה:
19. תקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), התשע"א-2011.
20. תקנות הבטיחות בעבודה (גהות תעסוקתית ובריאות העובדים ברעש), התשמ"ד-1984.
21. תקנות הבטיחות בעבודה (גהות תעסוקתית ובריאות העובדים בממיסים פחמימניים ארומטיים מסוימים), התשנ"ג-1993.
    1. **כללי**
       1. בעל עסק יקיים כהלכה את כל הוראות החקיקה הנוגעות לעניין לגבי סוג העסק שלו, לפי מספר העובדים, תהליכי העבודה, גורמים מזיקים, ציוד ומכונות, תנאי רווחה וכדומה.
       2. דרישות בעניין הבטיחות והבריאות התעסוקתית חלות הן ביחס לעובדים והן ביחס לנמצאים במקום העסק וסביבתו. לכן, גם לגבי מבקרים במקום העסק שאינם עובדים - יינקטו לגביהם אמצעי בטיחות וגהות ע"י בעל העסק.
    2. **תנאים מוקדמים**
       1. לא יתחיל בעל עסק לתפוש חצרים כמפעל ולא יתחיל להשתמש בחצרים כמפעל אלא אם נמסרה, לפחות עשרה ימים מראש, הודעה בכתב [למפקח עבודה אזורי](https://www.gov.il/he/departments/Bureaus?OfficeId=85d16bf0-1c3e-486a-97cd-2b07d89e6934&categories=5a55e7f7-e503-4bb9-b1eb-2b32758592a9) או אם התיר המפקח בכתב לתפוש או להשתמש כאמור לפני תום עשרת הימים, בהתאם לדרישת סעיף 195 לפקודת הבטיחות בעבודה.
       2. בעל עסק יתקין נקודות נאותות ונגישות לצורך הספקת מים ראויים לשתייה, שהגישה אליהן נוחה לכל העובדים במפעל, בהתאם לדרישת סעיף 136 לפקודת הבטיחות בעבודה.
       3. בעל עסק יתקין ויקיים נוחיות מספיקות ונאותות לשימוש כל העובדים בעסק, נפרדות לגברים ולנשים, תקינות ובמצב נקי בכל עת, כנדרש [בתקנות הבטיחות בעבודה (נוחיות), התשכ"ה-1965](http://www.nevo.co.il/law_html/law01/051_020.htm).
       4. בעל עסק, שמבוצע בו תהליך מסוכן לבריאות, יקצה לרשות העובדים מקום מתאים לאכילת ארוחותיהם, ובו שולחנות וכסאות במספר מספיק לשימוש העובדים, בהתאם לדרישת סעיף 158 לפקודת הבטיחות בעבודה.
       5. בעל עסק ירכוש ויתקין בעסק ארגזי עזרה ראשונה, נגישים במהירות ובקלות בעת הצורך, עם תכולה הנדרשת [בתקנות הבטיחות בעבודה (עזרה ראשונה במקומות עבודה), התשמ"ח-1988](http://www.nevo.co.il/law_html/law01/051_043.htm), בהתאם למספר העובדים.
       6. בעל עסק יתקין אמצעי יניקה, ניקוז ופליטה טובים ויעילים, סמוך ככל האפשר למקום הימצאותו של הגורם המזיק וכן יתקין מערכות אוורור יעילות בכל מקומות העבודה והשהיה של העובדים החשופים לגורם מזיק, בהתאם לדרישות תקנה 2 לתקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), תשע"א-2011.
       7. בעל עסק, במקום שבו קיימת אטמוספירה נפיצה, יתקין מיתקן חשמלי מהסוג המונע התפוצצות; המיתקן יהיה מותאם לתקן ישראלי ת"י 60079, בהתאם לדרישת תקנה 10 לתקנות הבטיחות בעבודה (חשמל), תש"ן-1990.
    3. **תנאים ברישיון**
       1. **ארגון מערך הבטיחות**
22. תנאי תשתית
23. בעל עסק לא יאחסן נפט אלא במקום שאישר מפקח עבודה ובהתאם לדרישות [פרקים ב' עד ח' לתקנות אחסנת נפט](http://www.nevo.co.il/law_html/Law01/p212m1_014.htm) לפי סוג אחסון הנפט הרלוונטי לעסק. בעל עסק לא יבצע שינויים במיתקן נפט אלא באישור מפקח עבודה.
24. בעל עסק יאחסן חומר מסוכן כהגדרתו [בחוק חומרים מסוכנים](http://www.sviva.gov.il/InfoServices/ReservoirInfo/doclib/%D7%97%D7%95%D7%9E%D7%A8%D7%99%D7%9D%20%D7%9E%D7%A1%D7%95%D7%9B%D7%A0%D7%99%D7%9D/homarim01.pdf), במקום בר-פיקוח, רחוק ממקור חום ואש, עם שילוט מתאים, כאמור בתקנות גהות תעסוקתית ובריאות העובדים הרלוונטיות לתחום העיסוק של העסק.
25. תנאים תפעוליים
26. בעל עסק לא יפעיל עסק מהסוג המפורט [בתקנה 4 לתקנות ממונים על הבטיחות](http://www.nevo.co.il/law_html/law01/026_009.htm) אלא לאחר שמינה ממונה על הבטיחות בעל אישור כשירות תקף באמצעות הטופס "[הודעה על מינוי ממונה בטיחות"](https://www.gov.il/he/service/safety-officer-appointment) ולאחר שקיבל אישור ממפקח עבודה אזורי על המינוי.
27. בעל עסק מהסוג המפורט [בתקנה 4 לתקנות ממונים על הבטיחות](http://www.nevo.co.il/law_html/law01/026_009.htm) יעסיק ממונה על הבטיחות בהיקף העסקה כנדרש [בנוהל היקף העסקת ממונים על הבטיחות של משרד הכלכלה](https://employment.molsa.gov.il/Employment/SafetyAndHealth/Mafar/MafarInstructions/SafetyAndHealthP009.pdf) והתעשייה.
28. בעל עסק שמינה ממונה על הבטיחות יקיים את חובותיו כמפורט [בתקנה 11 לתקנות ממונים על הבטיחות](http://www.nevo.co.il/law_html/law01/026_009.htm).
29. בעל עסק לא יפעיל מכונת הרמה המופעלת בכוח מכני, חשמלי, הידראולי או פניאומטי, למעט עגורן אלא בידי אדם העונה לדרישות שפורטו ב[תקנה 18(ב) לתקנות העגורנאים](http://www.nevo.co.il/law_html/law01/051_049.htm) ושמונה בידי בעל עסק למטרה זו באמצעות הטופס ["מינוי מפעיל מכונת הרמה"](https://employment.molsa.gov.il/Services/ServiceForms/Lifting_Machine_Operator_Appointment.doc).
30. בעל עסק לא יפעיל מקום עבודה כהגדרתו [בתקנות תכנית לניהול הבטיחות](http://www.nevo.co.il/law_html/law01/500_845.htm) אלא כשבידיו תכנית לניהול בטיחות אשר הוכנה בידי מכין תכנית לניהול בטיחות, בהתאם להוראות חובה בתכנית בטיחות המפורטות [בתקנה 5 לתקנות תכנית לניהול בטיחות](http://www.nevo.co.il/law_html/law01/500_845.htm).
31. בעל עסק במקום עבודה כהגדרתו [בתקנות תכנית לניהול הבטיחות](http://www.nevo.co.il/law_html/law01/500_845.htm) ימלא אחר דרישות [תקנה 3 לתקנות תכנית לניהול בטיחות](http://www.nevo.co.il/law_html/law01/500_845.htm).
32. בעל עסק, בו מועסקים לפחות 25 עובדים, יקים ועדת בטיחות כנדרש [בסעיף 10 לחוק הארגון](https://www.nevo.co.il/law_html/Law01/026_001.htm) ויכשיר נאמני בטיחות כנדרש [בתקנה 4 לתקנות מסירת מידע.](http://www.nevo.co.il/law_html/law01/026_010.htm) מזכיר הועדה ידווח על הקמת הועדה כאמור בסעיף 4.6.1.(2).
33. בעל עסק ימנה "אדם כשיר" כהגדרתו בסעיף 38(ב) [לפקודת הבטיחות בעבודה](http://www.nevo.co.il/law_html/law01/051_002.htm) באמצעות  [כתב מינוי לאדם כשיר,](https://employment.molsa.gov.il/Services/ServiceForms/Qualified_Man_Machine_Safety.doc) לבצע פעולה במכונות שבתנועה ובממסרת שבתנועה כשאינן מגודרות.
34. בעל עסק לא יעסיק עובד בחומר או בציוד או בביצוע תהליך עבודה, שבהם קיימים סיכונים, אלא אם מסר לעובד תמצית מידע בכתב אודות הסיכונים אליהם העובד עלול להיות חשוף בעסק, לכל המאוחר ביום תחילת עבודתו, באמצעות נהלים והוראות עבודה ובטיחות מעודכנים, בהתאם לדרישת תקנה 7 לתקנות מסירת מידע.
35. בעל העסק יקיים הדרכה לעובד החשוף לסיכונים, המותאמת לתפקידו ולסיכונים אליהם הוא חשוף, בדבר מניעת סיכונים והגנה מפניהם באמצעות בעל מקצוע מתאים ויוודא כי כל עובד הבין את הסיכונים והוא בקיא בנושא ההדרכה וכי הוא עובד על פיה. בעל העסק יחזור ויקיים הדרכה כאמור בהתאם לצורכי העובדים ולפחות אחת לשנה אלא אם נקבע אחרת בתקנות גהות תעסוקתית ובריאות העובדים, והכל בהתאם לדרישות [תקנות מסירת מידע](http://www.nevo.co.il/law_html/law01/026_010.htm).
36. בעל עסק ינהל [פנקס רישום הדרכה](https://employment.molsa.gov.il/Services/ServiceForms/Workers_Training_Registration.doc) בהתאם ל[תקנה 6 לתקנות מסירת מידע](http://www.nevo.co.il/law_html/law01/026_010.htm).
37. בעל עסק יחזיק במקום עבודה גיליון בטיחות (SDS) של כל חומר מסוכן, כהגדרתו [בחוק חומרים מסוכנים, תשנ"ג-1993](http://www.sviva.gov.il/InfoServices/ReservoirInfo/doclib/%D7%97%D7%95%D7%9E%D7%A8%D7%99%D7%9D%20%D7%9E%D7%A1%D7%95%D7%9B%D7%A0%D7%99%D7%9D/homarim01.pdf) (להלן - חוק חומרים מסוכנים), הנמצא במקום העסק; העתק מהגיליון יוחזק במקום נגיש ובהישג ידם של העובדים במקום העבודה, בהתאם לדרישות [תקנות 3 ו-6 בתקנות הבטיחות בעבודה (גיליון בטיחות, סיווג, אריזה, תווי סימון של אריזות), התשנ"ח-1998](http://www.nevo.co.il/law_html/law01/051_057.htm).
38. בעל עסק יסמן חומרים, ציוד ותהליכי עבודה מסוכנים במקום העבודה בתווית או בשלט אזהרה מתאימים ומובנים, וכן יתקין שלטי הדרכה לשימוש בציוד מגן אישי כנדרש [בתקנה 8 לתקנות מסירת מידע](http://www.nevo.co.il/law_html/law01/026_010.htm).
39. בעל עסק יקבע נהלי עבודה ונהלי בטיחות וגהות ברורים וכתובים בעניין אחסון חומרי גלם, גלילי גז, תוצרת ונהלים לשינוע, יבצע בקרה על יישומם בבית העסק ויעדכן אותם בהתאם לצורך.
    * 1. **בטיחות**
40. תנאי תשתית
41. בעל עסק יתקין ויקיים מיתקן חשמלי, בהתאם לדרישות [תקנות הבטיחות בעבודה (חשמל), התש"ן-1990](http://www.nevo.co.il/law_html/law01/051_045.htm). בעל עסק יקיים את המיתקן החשמלי במצב תקין בכל עת.
42. בעל עסק יתקין אמצעי גישה בטוחים ומעברים נוחים וחופשים ממכשולים לכל מקום שאדם צריך לעבור בו, בהתאם לסעיף 49 לפקודת הבטיחות בעבודה.
43. בעל עסק יבצע עבודה במקום מוקף, על פי הדרישות המופיעות [בפקודת הבטיחות בעבודה, בפרק ג' - סימן ח'](http://www.nevo.co.il/law_html/law01/051_002.htm).בהתאם לסעיף 93, בעל העסק רשאי לבקש פטור מהוראות סעיפים 90 עד 92, כולן או מקצתן, כל אימת שהוא משוכנע שמילוי ההוראה אינו נחוץ או מעשי.
44. בעל עסק יבצע עבודה בגובה על פי הדרישות המופיעות ב[תקנות עבודה בגובה](http://www.nevo.co.il/law_html/law01/999_765.htm) ולפי סוג עבודה בגובה הרלוונטי.
45. תנאים תפעוליים
46. בעל עסק יבצע תהליכי ריתוך, הלחמה רכה או קשה או חיתוך תוך שימוש בחום במיכל רק לאחר קיום דרישות סעיף 99 לפקודת הבטיחות בעבודה.
47. בעל עסק לא יעסיק עובד בעבודה בגובה אלא לאחר שהעובד קיבל הדרכה בידי מדריך עבודה בגובה והונפק לעובד "[אישור על הדרכת עובד לביצוע עבודה בגובה"](https://www.gov.il/BlobFolder/policy/approval-training-employee-work-accessible-height/he/safety-and-health_mafaar_approval-training-employee-work-accessible-height.pdf) בתוקף המעיד על תחומי ההדרכה שאותם קיבל, בהתאם לתקנה 5 לתקנות עבודה בגובה.
48. בעל עסק לא יפעיל מכונות, ציוד וכלי עבודה אלא לאחר שהתקין התקני בטיחות ומיגון מתאימים המונעים מגע בין העובד לבין חלקים טעוני גידור, כהגדרתם ב[סעיף 37 לפקודת הבטיחות בעבודה](http://www.nevo.co.il/law_html/law01/051_002.htm), לפי הוראות החקיקה הרלוונטית הנוגעות לעניין, תקנים וכללי המקצוע המקובלים.
49. בעל עסק יחזיק התקני בטיחות והמיגון עבור חלקים טעוני גידור, המוזכרים בסעיף 4.5.2.(2)(ב) תקינים, כל עוד אלו מצויים בתנועה או בשימוש, בהתאם לדרישת סעיף 44 לפקודת הבטיחות בעבודה.
50. בעל עסק לא ימכור, לא ישכור ולא ישכיר מכונה או פריט כהגדרתם [בתקנות הבטיחות בעבודה (מכירה והשכרה של מכונות, מיתקנים וציוד), התשס"א-2001](http://www.nevo.co.il/law_html/law01/051_059.htm) אלא אם ממלאים אחר דרישות פקודת הבטיחות בעבודה או תקנותיה לרבות תקן רשמי, ככל שקיים. ככל שהמכונה או הפריט ממלאים אחר דרישות הפקודה האמורה, בעל העסק יצרף הוראות הפעלה, אחזקה ובטיחות בשפה העברית. למכונה או פריט מיובאים, יצורפו הוראות אלו בשפה האנגלית.
51. בעל עסק יטלטל חומר מסוכן, כהגדרתו [בחוק חומרים מסוכנים](http://www.sviva.gov.il/InfoServices/ReservoirInfo/doclib/%D7%97%D7%95%D7%9E%D7%A8%D7%99%D7%9D%20%D7%9E%D7%A1%D7%95%D7%9B%D7%A0%D7%99%D7%9D/homarim01.pdf), בכלים ובאמצעים בטוחים ומתאימים, בהתאם לדרישת תקנותגהות תעסוקתית ובריאות העובדים.
52. בעל עסק לא יפעיל מעלית, מכונת הרמה, אביזר הרמה ומיתקן לחץ (להלן - כלים טעוני בדיקה תקופתית) אלא אם נבדקו בתדירות שנקבעה בפקודת הבטיחות בעבודה ונמצאו תקינים בידי בודק מוסמך מתוך הרשימה הנמצאת בכתובת: <http://apps.moital.gov.il/afikReports/R001.aspx>
53. בעל עסק יחזיק בעסק את תסקירי הבדיקה התקפים של הכלים טעוני בדיקה תקופתית השייכים לעסק כאמור בסעיף 4.6.2.
54. בעל עסק יבצע תחזוקה שוטפת, על פי הוראות יצרן, לכלים טעוני בדיקה תקופתית.
55. בעל עסק יספק ציוד מגן אישי מתאים לכל עובד החשוף לסיכונים בעסק. ציוד מגן אישי יהיה באיכות נאותה, חזק ועמיד ובעל מבנה ותכונות למתן הגנה נאותה מפני הסיכונים שאותם הוא בא למנוע. בנוסף, יותאם הציוד, לפי תפקידו וצורתו, לאיבר הגוף של העובד שעליו הוא נועד להגן, וכן לסיכון שאותו הוא נועד למנוע. ציוד מגן אישי יהיה בכמות מספקת לכל העובדים החשופים לסיכונים. ציוד מגן אישי יעמוד בדרישות [תקנות הבטיחות בעבודה (ציוד מגן אישי), התשנ"ז-1997](http://www.nevo.co.il/law_html/law01/051_056.htm), ובהוראות התקן הרלוונטי לציוד, ככל שקיים ויתוחזק באופן המבטיח תקינותו, לרבות על פי הוראות יצרן הציוד. בעל העסק יחייב כל עובד החשוף לסיכונים בעסק להשתמש בציוד מגן אישי.
    * 1. **בריאות תעסוקתית**
56. תנאי תשתית
57. בעל עסק בו מתבצעת עבודה בגורם מזיק, יתקין וינקוט אמצעי גיהות המפורטים בתקנות גהות תעסוקתית ובריאות העובדים רלוונטיות לתחום העיסוק של העסק.
58. בעל עסק יתקין תאורה מספיקה ונאותה, טבעית או מלאכותית בכל חלק במפעל, בהתאם לדרישת סעיף 28 לפקודת הבטיחות בעבודה.
59. בעל עסק יקיים מידת חום סבירה בכל עמדת עבודה במפעל [בהתאם לסעיף 30 לפקודת הבטיחות](https://www.nevo.co.il/law_html/Law01/051_002.htm).
60. תנאים תפעוליים
61. בעל עסק יחזיק את המפעל במצב נקי, בהתאם לדרישת סעיף 16 לפקודת הבטיחות בעבודה.בהתאם לסעיף 20 לפקודת הבטיחות בעבודה, בעל העסק רשאי להגיש בקשה לפטור מדרישה זו.
62. בעל עסק יאסוף ויסלק פסולת המכילה גורמים מזיקים מתחנות העבודה, כך שלא ייגרם מטרד או נזק לבריאות העובד, בהתאם לדרישת תקנה 2 לתקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), תשע"א-2011.
63. בעל עסק יתחזק וישמור אמצעי גיהות תעסוקתיים כאמור בסעיף 4.5.3.(1)(א) במצב תקין, על פי כללי המקצוע המקובלים, בהתאם לדרישת תקנותגהות תעסוקתית ובריאות העובדים.
64. בעל עסק לא יעסיק עובד בגורם מזיק מבלי שהעובד עבר בדיקה רפואית בידי [רופא מורשה](http://apps.moital.gov.il/afikReports/ProvidersList.aspx?3) בתדירות שנקבעה בתקנות גהות תעסוקתית ובריאות העובדים הרלוונטיות לתחום העסק ובתנאי שהעובד נמצא מתאים לעבודתו בגורם מזיק.
65. בעל עסק, הנדרש לבצע בדיקות רפואיות תעסוקתיות לעובד בגורם מזיק, בהתאם לדרישות תקנות גהות תעסוקתית ובריאות העובדים הרלוונטיות לתחום העיסוק של העסק, יחזיק במקום העבודה את פנקס הבריאות של העובד, כל עוד העובד מועסק אצלו כאמור בפרק 4.6.2.
66. בעל עסק במקום עבודה שבו מתבצעת עבודה בגורם מזיק לא יבצע ניטור סביבתי תעסוקתי אלא אם נערך קודם לניטור סקר מקדים לצורך קביעת תכנית ניטור תעסוקתי. סקר מקדים יבוצע באמצעות [בודק מעבדתי מוסמך](http://apps.moital.gov.il/afikReports/LabsList.aspx?2), לפחות כל שנתיים או סמוך למועד הניטור אם בוצעו שינויים העלולים להשפיע על רמת החשיפה של העובדים, בהתאם לתקנה 1 לתקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), תשע"א-2011.
67. בעל עסק יבצע בדיקות סביבתיות תעסוקתיות במקום עבודה בו עובדים בגורם מזיק באמצעות [מעבדה מוסמכת ו/או בודק מעבדתי מוסמך](http://apps.moital.gov.il/afikReports/LabsList.aspx?2) בתדירות שנקבעה בתקנות גהות תעסוקתית ובריאות העובדים הרלוונטיות לתחום העיסוק של העסק ובתקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), תשע"א-2011.
68. בעל עסק במקום עבודה שבו מתבצעת עבודה בגורם מזיק ותוצאות הבדיקות הסביבתיות התעסוקתיות מצביעות על חריגות, ינקוט בכל אמצעי טכנולוגי מיטבי זמין, ויפעל בהתאם להוראות כל דין וכללי המקצוע, לשם הורדת החשיפה לגורם האמור עד לערכי החשיפה המותרים, כפי שנקבעו בתקנות גהות תעסוקתית ובריאות העובדים או בספר, בהתאם לתקנה 2 לתקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), תשע"א-2011.
69. בעל עסק יפרסם בתחנות העבודה השונות במקום עבודה את תוצאות הבדיקות הסביבתיות התעסוקתיות, על מנת שיובאו לידיעת כל העובדים בהתאם לתקנה 5 לתקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), תשע"א-2011.
70. בעל עסק יתחזק אמצעי יניקה, ניקוז ופליטה טובים ויעילים, סמוך ככל האפשר למקום הימצאותו של הגורם המזיק וכן יתחזק מערכות אוורור טובות בכל מקומות העבודה והשהיה של העובדים החשופים לגורם מזיק, בהתאם לדרישות תקנה 2 לתקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), תשע"א-2011.
    * 1. **רווחה לעובדים**
71. תנאי תשתית
72. בעל עסק יתקין ויקיים סידורי רחצה לשימוש העובדים, שהגישה אליהם תהיה נוחה, לרבות סבון ומגבות נקיות לניגוב, בהתאם לסעיף 140 לפקודת הבטיחות בעבודה. בעל עסק רשאי לבקש פטור מדרישה זו בהתאם לסעיף 141 לפקודת הבטיחות בעבודה.
73. בעל עסק יתקין ויקיים לשימוש העובדים מלתחה מספיקה ונאותה לבגדים שאין לובשים אותם בשעות העבודה בהתאם [לסעיף 142 לפקודת הבטיחות בעבודה](https://www.nevo.co.il/law_html/Law01/051_002.htm). בעל עסק רשאי לבקש פטור מדרישה זו בהתאים לסעיף 143 לפקודת הבטיחות.
74. בעל עסק יתקין כסאות או ספסלים מתאימים, בעלי משענת גב, במספר מספיק ובמצב תקין על מנת לאפשר לעובדים לשבת כאשר קיימת להם האפשרות, בהתאם לדרישת סעיפי 144 ו-145 לפקודת הבטיחות בעבודה. בעל עסק רשאי לבקש פטור מדרישה זו בהתאם לסעיף 146 לפקודת הבטיחות.
    1. **דיווחים הצהרות ואחזקת מסמכים**
       1. **חובת דיווח והצהרות**
75. בעל עסק שבעסקו ארעה תאונת עבודה או חלה אחד העובדים במחלת מקצוע, ישלח [למפקח עבודה אזורי](https://www.gov.il/he/departments/Bureaus?OfficeId=85d16bf0-1c3e-486a-97cd-2b07d89e6934&categories=5a55e7f7-e503-4bb9-b1eb-2b32758592a9) דיווח באמצעות "[טופס הודעה על תאונת עבודה/מחלת מקצוע"](https://www.gov.il/he/service/report-of-a-work-accident) לגבי כל אלה:
76. תאונת עבודה כאשר הנפגע נעדר למשך יותר מ- 3 ימים ממקום עבודתו בהתאם לסעיף 3 לפקודת תאונות ומחלות משלח-יד (הודעה), 1945.
77. מחלת משלח יד (מקצוע) כמפורט [ברשימת מחלות מקצוע המחייבות הודעה לפיקוח על העבודה](http://www.nevo.co.il/law_html/law01/P228_003.htm) בהתאם לסעיף 5 לפקודת תאונות ומחלות משלח-יד (הודעה), 1945.
78. מקרה מסוכן כמפורט ב- [(הודעה על מקרים מסוכנים במקומות עבודה), התשי"א-1951](http://www.nevo.co.il/law_html/law01/P228_002.htm).
79. בעסק בו קיימת חובה להקים ועדת בטיחות, מזכיר ועדת הבטיחות כאמור בסעיף 4.5.1.(2)(ז), ישלח במכתב רשום [למפקח עבודה אזורי](https://www.gov.il/he/departments/Bureaus?OfficeId=85d16bf0-1c3e-486a-97cd-2b07d89e6934&categories=5a55e7f7-e503-4bb9-b1eb-2b32758592a9) הודעה על הקמת ועדת בטיחות בהתאם [לסעיף 12 לחוק הארגון](https://www.nevo.co.il/law_html/Law01/026_001.htm) ויפרט בה שמות חברי הועדה, יושב הראש והמזכיר. מזכיר ועדת הבטיחות ישלח [למפקח עבודה אזורי](https://www.gov.il/he/departments/Bureaus?OfficeId=85d16bf0-1c3e-486a-97cd-2b07d89e6934&categories=5a55e7f7-e503-4bb9-b1eb-2b32758592a9) פרוטוקול מישיבות הועדה או תמצית ממנו.
    * 1. **אחזקת מסמכים** - בעל עסק יחזיק בכל עת את המסמכים הבאים הרלוונטיים לעסק:
80. [טופס מינוי מפעיל מכונת הרמה (למעט עגורן)](https://employment.molsa.gov.il/Services/ServiceForms/Lifting_Machine_Operator_Appointment.doc) - כל עוד העובד מועסק בעסק.
81. פנקס רישום הדרכה, בהתאם [[פנקס רישום הדרכה](https://employment.molsa.gov.il/Services/ServiceForms/Workers_Training_Registration.doc)"](https://employment.molsa.gov.il/Services/Pages/FormsAggregator.aspx) - לתקופה של שנה מתאריך ביצוע ההדרכה.
82. אישור מפקח עבודה אזורי על מינוי ממונה על הבטיחות, המועסק בעסק או המספק שירותים לעסק.
83. [אישור תקף על הדרכת עובד לביצוע עבודה בגובה](https://www.gov.il/BlobFolder/policy/approval-training-employee-work-accessible-height/he/safety-and-health_mafaar_approval-training-employee-work-accessible-height.pdf) (האישור ניתן לתקופה של שנתיים מתאריך הנפקתו).
84. [כתב מינוי לאדם כשיר](https://employment.molsa.gov.il/Services/ServiceForms/Qualified_Man_Machine_Safety.doc) - כל עוד העובד מועסק בעסק.
85. תסקיר בדיקה תקף של בודק מוסמך לאבזרי הרמה.
86. תסקיר בדיקה תקף של בודק מוסמך למכונת הרמה.
87. תסקיר בדיקה תקף של בודק מוסמך למעלית.
88. תסקיר בדיקה תקף של בודק מוסמך למיתקן לחץ.
89. סקר מקדים מבודק מעבדתי מוסמך - (הסקר יישמר לתקופה של 20 שנה מתאריך ביצועו).
90. דוח בדיקה סביבתית תעסוקתית ממעבדה מוסמכת (משרד הכלכלה והתעשייה) - (דוחות הבדיקה יישמרו לתקופה של 20 שנה מתאריך ביצוען).
91. פנקס בריאות מרופא מורשה - כל עוד העובד מועסק בעסק.
92. אישור מפקח עבודה על אחסנת נפט - כל עוד קיים אחסון נפט בעסק.
93. פנקס המפעל בהתאם לסעיף 198 לפקודת הבטיחות בעבודה.

**פרק 5 - הרשות הארצית לכבאות והצלה**

**גז: תיקון מכלים ששטחם עד 50 מ"ר ועונה על תנאי מסלול "אישור על יסוד תצהיר" בהתאם לצו רישוי עסקים (עסקים טעוני רישוי), התשע"ג-2013**

* 1. **הוראות חוק הנוגעות לעניין**
     1. חוק הרשות הארצית לכבאות והצלה, התשע"ב-2012, והתקנות על פיו.
     2. דיני התכנון והבנייה, לרבות חלק ג' לתוספת השנייה לתקנות התכנון והבנייה (בקשה להיתר, תנאיו ואגרות), התש"ל-1970 - בטיחות אש בבניינים.
     3. חוק רישוי עסקים התשכ"ח-1968 (להלן - החוק), והתקנות על פיו.
  2. **הגדרות**
     1. "**סידורי בטיחות אש והצלה**" - לרבות אמצעים המותקנים בנכסים, דרך קבע או באופן ארעי, והמיועדים, בין השאר, לכל אחד מאלה:

1. מניעת דליקות והתפשטותן.
2. כיבוי דליקות, צמצום נזקיהן והקלת פעולות לכיבוי דליקות.
3. מילוט וחילוץ לכודים והקלת פעולות למילוטם ולחילוצם.
4. הצלת חיי אדם ורכוש.
5. דרכי התקשרות.
6. כל צורך הנדרש לביצוע פעולות כיבוי והצלה.
   * 1. **"ציוד כיבוי**" - ציוד, מתקנים וחומרים המשמשים לכיבוי דליקות ומניעתן.
     2. "**תקן ישראלי (ת"י)**" - תקן ישראלי רשמי או תקן ישראלי כמשמעותו בחוק התקנים.
     3. "**גורם מוסמך**" - אחד מאלה:

|  |  |
| --- | --- |
| **נושא** | **גורם מוסמך** |
| תקינות מטפים מטלטלים | תחזוקאי או מבקר מטפים מורשה בהתאם לתקן ישראלי ת"י 129 חלק 1 מטפים מטלטלים - תחזוקה |
| תקינות מערכת החשמל ותאורת החירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |

* 1. **כללי**
     1. מפרט זה מתייחס לדרישות סידורי בטיחות האש הבסיסיות והחיוניות לצמצום הסכנה לחיים ולרכוש באירוע כבאות והצלה, וביצועו אינו מבטיח מניעת דליקות ונזקיהן. בעל העסק יפעיל את העסק בכל עת, תוך נקיטה והתקנת סידורי בטיחות אש והצלה ההולמים את היקף הפעילות בעסק, רמת הסיכון הנובעת מאופי הפעילות בעסק, ממספר השוהים בו, ממיקומו, משטחו ולפי כל דין, ולכל הפחות לפי מפרט זה.
     2. אין בדרישות המופיעות במפרט זה כדי לגרוע מהדרישות הקבועות על פי כל דין, לרבות דיני התכנון והבנייה.
     3. מבלי לגרוע מכלליות האמור בסעיפים 5.3.1 ו-5.3.2, אין בהוראות מפרט זה כדי לגרוע מהדרישות הקבועות בדיני התכנון והבנייה, לצורך קבלת היתר בנייה, או ההוראות לעניין המשך אכלוס הנכס, ובכל מקום בו ישנה התייחסות במפרט לדרישות הנוגעות לבטיחות אש בעסק, הן יבואו בנוסף לדרישות תקנות אלו.
     4. לא התקיימו בעסק דיני התכנון והבנייה, חובה ליידע על כך את רשות הכבאות, ועשויות לחול לגביו דרישות נוספות בהתאם לקביעת נותן האישור, עד להסדרת עמידתו בהוראות דיני התכנון והבנייה.
     5. הפניות במפרט לתקן ישראלי (ת"י) מחייבות כי תתקיים התאמה מלאה בין מבנה העסק, תכולתו וסידורי בטיחות אש והצלה בו, לבין הדרישות הקבועות בתקן, ובעל העסק, או מי מטעמו שמונה לעסוק בתחום זה, מחויב להכיר את דרישות התקן ולוודא כי תתקיים התאמה מלאה של העסק כנדרש.
     6. הדרישות המופיעות במפרט יקוימו לכל אורך תקופת פעילותו של העסק, ובעל העסק אחראי לכך שלא יתבצעו כל שינויים בעסק, העומדים בסתירה להוראות המפרט ולתנאי הרישיון.
     7. תחזוקת סידורי בטיחות אש והצלה:

1. סידורי בטיחות אש והצלה יימצאו במצב תקין בכל עת, ובעל רישיון העסק יוודא את ביצוען של הבדיקות, הטיפולים וכל פעולה אחרת הנדרשת לצורך כך (להלן - תחזוקת אמצעי כיבוי אש והצלה).
2. תחזוקת אמצעי כיבוי אש והצלה תתבצע לפי הוראות התקן הישראלי (ת"י) התקף והוראות היצרן, ואם ניתנו הוראות נוספות על ידי נותן האישור - בהתאם להוראות אלו.
   * 1. תיקון הוראות הנציב אליהן מפנה מפרט זה, יחול על העסק בהתאם להוראות סעיף 7ג4 לחוק.
   1. **ציוד כיבוי**
      1. בעסק יותקן גלגלון כיבוי אש עם זרנוק בקוטר "3/4 עם מזנק צמוד, כך שייתן מענה לכיסוי כל שטח העסק. תשתית הצינורות לגלגלון תהיה ממתכת.
      2. בעסק יוצב מטפה כיבוי מסוג אבקה יבשה במשקל של 6 ק''ג בקרבת לוח החשמל.
      3. בדיקת מטפי הכיבוי ותחזוקתם תעשה לפי האמור בתקן ישראלי ת"י 129, חלק 1 מטפים מיטלטלים - תחזוקה.
      4. ציוד הכיבוי יהיה נגיש וזמין ויוחזק במצב תקין בכל עת.
   2. **המערכת החשמל** 
      1. מערכת החשמל המותקנת במקום תתוכנן ותבוצע בהתאמה לחוק החשמל התשי"ד-1954 (להלן - חוק החשמל) ותקנותיו.
      2. על גבי לוח חשמל יותקן שלט פולט אור שבו ייכתב "חשמל, לא לכבות במים".
      3. מערכת החשמל תיבדק אחת לחמש שנים.
   3. **אישורים** 
      1. בעל העסק ישמור בשטח העסק בכל עת את המסמכים המפורטים להלן, ויציגם או ימסרם לאדם המוסמך לבדוק עמידת העסק בדרישות לעיל:
3. אישור גורם מוסמך כי מטפי הכיבוי הקיימים בעסק נבדקו בהתאם לתקן ישראלי ת"י 129 חלק 1, מטפים מיטלטלים - תחזוקה, ונמצאו תקינים.
4. אישור גורם מוסמך כי מערכת החשמל המותקנת במקום, נבדקה ונמצאה תקינה בהתאמה לחוק החשמל ותקנותיו, כולל תאורות החירום המותקנות במקום. על האישור לכלול התייחסות למיקום מפסק חשמל ראשי לשעת חירום (אם קיים) לתקינותו וכן טבלה המפרטת את מיקום לוחות החשמל, מספרם ואת גודל האמפר של כל לוח.
   1. **נספחים**
      1. את פרסומי הרשות הארצית לכבאות והצלה כולל תיקיית טפסים אחידים לאישורים ניתן למצוא באתר הרשות הארצית לכבות והצלה ולהורידם ממנו.

**פרק 6 - הרשות הארצית לכבאות והצלה**

**גז: תיקון מכלים**

* 1. **הוראות חוק הנוגעות לעניין**
     1. חוק הרשות הארצית לכבאות והצלה, התשע"ב-2012.
     2. חלק ג' לתוספת השנייה לתקנות התכנון והבנייה (בקשה להיתר, תנאיו ואגרות), התש"ל-1970.
  2. **הגדרות**

בפרק זה -

* + 1. **אגף אש** - חלק מבניין המופרד מחלקי הבניין האחרים באמצעות אלמנטים עמידי אש כמפורט בתקנות התכנון והבניה.
    2. **אמצעי בטיחות אש והצלה** - אמצעים המותקנים בנכסים, דרך קבע או באופן ארעי, ומיועדים, בין השאר, לכל אחד מאלה:

1. מניעת דליקות והתפשטותן.
2. כיבוי דליקות, צמצום נזקיהן והקלת פעולות לכיבוי דליקות.
3. מילוט וחילוץ לכודים והקלת פעולות למילוטם ולחילוצם.
4. הצלת חיי אדם ורכוש.
5. דרכי התקשרות.
6. כל צורך הנדרש לביצוע פעולות כיבוי והצלה.
   * 1. **גורם מוסמך** - אחד מאלה:
7. מעבדה שהוסמכה על-ידי הרשות הלאומית להסמכת מעבדות, לפי חוק הרשות הלאומית להסמכת מעבדות, התשנ"ז-1997, בתחומים ובסוגי בדיקות שלגביהם נדרש האישור.
8. מי שיש לו תו תקן לתחזוקת מערכת בתחום שלגביו נדרש האישור.
   * 1. **גפ"מ** -גז פחמימני מעובה כמשמעותו בתקן ישראלי ת"י 158 מתקנים לגזים פחמימניים מעובים (גפ"מ).
     2. **דלת אש** - כמשמעותה בתקן ישראלי ת"י 1212 דלתות אש - עמידות אש.
     3. **גישה למוצא בטוח (Exit Access)** - חלק מדרך מוצא, לרבות פרוזדורים ומעברים, שתחילתו בכל נקודה שהיא בעסק, וסופו בכניסה למוצא בטוח או מחוץ לעסק או בדלת יציאה חיצונית.
     4. **דרך מוצא (Means of Egress)** - נתיב יציאה מעסק הפנוי ממכשולים, והכולל אחד או יותר ממרכיבים אלה:
9. גישה למוצא בטוח.
10. מוצא בטוח.
11. יציאה.
    * 1. **הנדסאי** - הנדסאי רשום, כמשמעותו בחוק ההנדסאים והטכנאים המוסמכים התשע"ג-2002, שעוסק בתחום ובסוג בדיקות שלגביהם נדרש האישור.
      2. **חומר לא דליק** - כמשמעותו בתקן ישראלי ת"י 755, סיווג בשרפה של מוצרי בנייה ואלמנטי בניין - שיטות בדיקה וסיווג לפי תוצאות הבדיקה.
      3. **חומר ציפוי וגימור** - חומר המשמש לציפוי, כיסוי או חיפוי, לרבות: טפטים, ציפוי עץ, שטחים, פרקט, תקרות עץ, בד או PVC.
      4. **חוק הרשות הארצית לכבאות והצלה** - חוק הרשות הארצית לכבאות והצלה, התשע"ב-2012.
      5. **חוק התקנים** - חוק התקנים, התשי"ג-1953.
      6. **ידית בהלה** - דלת בעלת מנגנון בהלה, המקיים את הדרישות המנויות בסעיף 3.2.1.21(ב) לחלק ג' לתקנות התכנון והבנייה.
      7. **יציאה" (Exit Discharge)** - חלק מדרך מוצא, שתחילתו בסופה של גישה למוצא בטוח או בסופו של מוצא בטוח וסיומו ברחוב, בין במישרין ובין דרך שטח פתוח.
      8. **מהנדס** - מהנדס רשום, כמשמעותו בחוק המהנדסים והאדריכלים, התשי"ח-1958, אשר עוסק בתחום ובסוג בדיקות שלגביהם נדרש האישור.
      9. **מוצא בטוח (Exit)** - חלק מדרך מוצא, המופרד משאר חלקי העסק על-ידי אלמנטים עמידי אש ודלתות אש, והמוביל אל היציאה או אל מחוץ לעסק.
      10. **נותן אישור** - עובד [רשות הכבאות וההצלה](http://www.102.gov.il/Fire%20Documents/Legislation/FireAuthorityLaw2381.pdf) שהוסמך לכך על ידי השר לביטחון פנים.
      11. **ציוד כיבוי** -ציוד, מתקנים וחומרים המשמשים לכיבוי דליקות ולמניעתן.
      12. **רשות הכבאות והצלה** - [הרשות הארצית לכבאות והצלה שהוקמה בחוק הרשות הארצית לכבאות והצלה](http://www.102.gov.il/Fire%20Documents/Legislation/FireAuthorityLaw2381.pdf).
      13. **תעודת בדיקה -** תעודת בדיקה בדבר התאמה לתקן שניתנה לפי סעיף 12 לחוק התקנים.
      14. **תקן ישראלי (ת"י)** - תקן ישראלי רשמי או תקן ישראלי כמשמעותו בחוק התקנים.
      15. **תקנות התכנון והבנייה** - תקנות התכנון והבנייה (בקשה להיתר, תנאיו ואגרות), התש"ל-1970.
    1. **תנאים מוקדמים**
       1. לבקשת רישיון עסק או להיתר זמני (להלן - בקשה) יצורפו המסמכים המנויים להלן:
12. אפיון רשת המים המזינה את העסק, על פי הטופס שבנספח "בדיקת אופיין רשת מים למבנה על פי נוהל 529" , לאחר שנחתם על ידי אחד מאלה:
13. מהנדס.
14. הנדסאי.
15. גורם מוסמך.
16. נספח תיאור אמצעים לבטיחות אש, כאמור בתקנה 11א לתקנות התכנון והבנייה. דרישה זו לא תחול על עסק ששטחו הכולל אינו עולה על 100 מ"ר, ושאינו מיועד להכיל מעל 50 איש או לאחסון חומרים מסוכנים.

ניתן להגיש העתק מנספח תיאור אמצעים לבטיחות אש שצורפה לבקשה להיתר בנייה, ובלבד שיצורפו אליו כל אלה:

1. העתק מהיתר הבנייה.
2. הצהרה בחתימת ידו של המבקש, לפיה לא נעשה שינוי פנימי או שינוי בשימוש של הבניין המשמש את העסק, כולו או מקצתו, מיום הכנת הנספח האמור.
   1. **רישום ודיווח**
      1. בעל העסק יודיע לנותן האישור על כוונה לניתוק יזום של מערכות כיבוי אש על-ידו, וזאת לכל הפחות שבעה ימים לפני היום שבו מתוכנן הניתוק; לעניין סעיף זה, "מערכת כיבוי אש" - אחת מהמערכות הבאות, אם קיימת חובת להתקינה לפי דין - גלאים, מתיזים, גנרטור, מערכת על-לחץ ושחרור עשן.
      2. בעל העסק יודיע לנותן האישור באופן מידי בכל פעם שאחת ממערכות כיבוי אש חדלה מלפעול.
   2. **כללי**
      1. בעל העסק יפעיל את העסק תוך נקיטה והתקנת אמצעי בטיחות אש והצלה ההולמים את היקף הפעילות בעסק, רמת הסיכון הנובעת מאופי הפעילות בעסק, ממספר השוהים בו, מיקומו, שטחו ועל פי כל דין.
      2. אין בדרישות המופיעות במפרט זה כדי לגרוע מהדרישות הקבועות על-פי כל דין, לרבותדיני התכנון והבנייה.
      3. מבלי לגרוע מכלליות האמור בסעיפים 6.5.1 ו-6.5.2, אין בהוראות מפרט זה כדי לגרוע מהדרישות הקבועות בתקנות התכנון והבנייה לצורך קבלת היתר בנייה, כפי שחלו במועד שבו הוגשה הבקשה להיתר בנייה, ובכל מקום שבו ישנה התייחסות במפרט לדרישות הנוגעות לבטיחות אש בעסק, הן תבואנה בנוסף לדרישות תקנות אלו.
      4. הפניות במפרט לתקן ישראלי מחייבות כי תתקיים התאמה מלאה בין מבנה העסק, תכולתו ואמצעי בטיחות אש והצלה בו, ובין דרישות הקבועות בתקן; ובעל העסק, או מי מטעמו שמונה לעסוק בתחום זה, מחויב להכיר את דרישות התקן, ולוודא כי תתקיים התאמה מלאה של העסק כנדרש.
      5. הדרישות המופיעות במפרט יקוימו לכל אורך תקופת פעילותו של העסק, ובעל העסק אחראי לכך שלא יתבצעו כל שינויים שהם בעסק העומדים בסתירה להוראות המפרט ולתנאי הרישיון.
      6. תחזוקת אמצעי בטיחות אש והצלה:
3. אמצעי בטיחות אש והצלה יימצאו במצב תקין בכל עת, ובעל רשיון העסק יוודא את ביצוען של הבדיקות, הטיפולים וכל פעולה אחרת הנדרשת לצורך כך (להלן - תחזוקת אמצעי כיבוי אש והצלה).
4. תחזוקת אמצעי כיבוי אש והצלה תתבצע לפי הוראות התקן הישראלי התקף והוראות היצרן, ואם ניתנו הוראות נוספות על-ידי נותן האישור - בהתאם להוראות אלו.
   1. **תאורת חירום** 
      1. על עסק לתיקון מכלי גז יחולו הוראות כאמור בסעיף 3.2.17.1. בחלק ג' לתקנות התכנון והבנייה בכל הנוגע לתאורת חירום, ובכלל זאת:
5. בעסק לתיקון מכלי גז תותקן תאורת חירום במעברים המשרתים יותר מ-6 אנשים או שאורכם עולה על 15 מטרים, בפרוזדורים ובחדרי מדרגות, לאורך דרך המוצא ולאורך מעברי מילוט, כולל לרבות מעברים אחוריים, שתאיר את נתיב המילוט בזמן הפסקת חשמל או נפילה במתח רשת החשמל.
6. תאורת חירום תתבסס על גופי תאורה עצמאיים הניזונים מסוללות נטענות' או על מערכת מרכזית לגיבוי חשמלי מבוקרת טעינה הכוללת מצבר נטען. גופי תאורת חירום יהיו מוזנים משני מעגלי הזנה נפרדים המוזנים ממערכות נפרדות.
7. גופי תאורת החירום יתאימו לתקן ישראלי ת"י 20 חלק 2.22.
   1. **דרכי גישה**
      1. בעל העסק יבטיח את קיומן של דרכי גישה לעסק לצורך פעילות כיבוי והצלה.
   2. **הפרדות ועמידות אש** 
      1. בעסק תהיה הפרדת אש ועשן בין שטח המשמש לייצור ואחסנה ובין שאר חלקי העסק, וכן בין העסק לשאר חלקי הבניין האחרים. ההפרדה האמורה תבוצע באמצעות:
8. קירות בעלי עמידות אש למשך שעתיים לפחות. הקיר יהיה בנוי מלבנים או מבלוקים או מבטון.
9. פתחי כניסה והיציאה בקירות בעלי עמידות אש יסגרו על ידי דלת או חלון בעלי עמידות אש שמשכה 30 דקות לפחות וכשל תחילי ויציבות שמשכו 90 דקות לפחות ושעומדים בתקן ישראלי ת"י 1212 דלתות אש - עמידות אש.
   * 1. חומרי הציפוי והגימור שבהם ייעשה שימוש במבנה או במבנים, לרבות מבנים יבילים המשמשים את העסק יעמדו בתקן ישראלי ת"י 921, השימוש בחומרי בנייה לפי תגובותיהם בשריפה. בדיקת אי דליקותם וסיווגם של החומרים תיערך בהתאם לתקן ישראלי ת"י 755, סיווג בשרפה של מוצרי בנייה ואלמנטי בניין - שיטות בדיקה וסיווג לפי תוצאות הבדיקה. לעניין סעיף זה - שימוש בחומרי ציפוי וגימור כולל הן שימוש הן פנימי והן שימוש חיצוני.
   1. **דרכי מוצא**
      1. פתחי יציאה:
10. בעסק המיועד להכיל עד 50 איש, יהיה פתח יציאה אחד ברוחב של 0.9 מ' נטו לפחות.
11. בעסק המיועד להכיל למעלה מ-50 איש, אך לא יותר מ-500 איש, יהיו לפחות שני פתחי יציאה ברוחב של 1.1 מ' נטו כל אחד, וכיוון הפתיחה של הדלת יהיה כלפי כיוון המילוט.
    * 1. דרכי המוצא, לרבות פתחי היציאה, יהיו פנויים מכל מכשול בכל עת.
      2. הותקן מנעול על דלת בדרך המוצא, יהיה ניתן לפתוח את הדלת מכיוון המילוט בלא מפתח נשלף.
    1. **שילוט**
       1. בדרכי המוצא בעסק יותקן שילוט וסימון, כמפורט בסימן י"ח לפרק ב' לתוספת השנייה לתקנות התכנון והבניה.
       2. בעסק יותקנו שלטים פולטי אור כמפורט מטה:
12. "חשמל, לא לכבות במים" - על גבי לוחות חשמל.
13. "מפסק זרם ראשי" - בסמוך למפסק במקום בולט ונגיש.
14. "עמדת כיבוי אש".
15. "ברזי שריפה" - בסמוך לברז.
16. "ברזי הסנקה לעמדות" - בסמוך לברז.
17. "ברזי הסנקה למתזים" - בסמוך לברז.
18. "אין להשתמש במעלית בזמן שריפה" - בסמוך למעלית.
19. "דלת אש, החזק סגורה" - על גבי הדלת בכל מקום בו נדרשת דלת אש.
20. "חדר שירות" (בהתאם לשימוש החדר הסקה/דוודים/מיזוג/אשפה וכו').
21. מספר לזיהוי קומה יותקן בחדר המדרגות בסמוך לדלת משני צידיה ומול המעלית כל קומה.
22. מספר לזיהוי חדרי המדרגות - יותקן בסמוך לחדר המדרגות בלובי הקומתי כל קומה ובלובי קומת הכניסה.
    * 1. הכיתוב יהיה על השלט בגוון אדום על רקע לבן, גובה כתיב האותיות יהיה 3 ס"מ לפחות, עוביין 7 מ"מ לפחות, השלט ימוקם בסמוך למתקן בגובה 1.5 מ' לפחות מגובה הרצפה.
      2. חומרים מסוכנים ישולטו ויסומנו.
    1. **תאורת חירום** 
       1. בעסק תותקן תאורת חירום שתתחיל לפעול ותאיר את נתיב המילוט במקרה של כשל באספקת החשמל או נפילה במתח החשמל.
       2. תאורת החירום תותקן מעל פתחי העסק ובמעברים המשרתים יותר מ-6 אנשים או שאורכם עולה על 15 מטרים, בפרוזדורים ובחדרי מדרגות, לאורך דרך המוצא ולאורך מעברי מילוט, כולל מעברי מילוט אחוריים, בשטח העסק.
       3. תאורת החירום תתבסס על גופי תאורה עצמאיים הניזונים מסוללות נטענות או מערכת מרכזית לגיבוי חשמלי מבוקרת טעינה, הכוללת מצבר נטען. גופי תאורת חרום יהיו מוזנים משני מעגלי הזנה נפרדים המוזנים ממערכות נפרדות.
       4. גופי תאורת החירום יתאימו לתקן ישראלי ת"י 20, חלק 2.22, מנורות: דרישות מיוחדות - מנורות לתאורת חירום.
    2. **אספקת מים (כולל ברזי כיבוי):**
       1. בעל העסק ינקוט בכל האמצעים הדרושים על מנת שאספקת המים תהא בכמות ובלחץ הדרושים לשם פעולתו התקינה של כלל ציוד הכיבוי שיש להתקינו בעסק.
       2. בעסק ששטחו הכולל עד 800 מ"ר יותקן ברז כיבוי חיצוני בקוטר של "3 בהתאם לתקן ישראלי ת"י 448, הידרנט לכיבוי אש, חלק 1 וחלק 3, במרחק שלא יעלה על 60 מטרים מהעסק.
       3. בעסק ששטחו הכולל מעל 800 מ"ר, יותקנו ברזי כיבוי חיצוניים בקוטר של "3 על זקף בקוטר של "4 בהתאם לתקן ישראלי ת"י 448, הידרנט לכיבוי אש, חלק 1 וחלק 3, בפריסה הבאה: ברז כיבוי בסמוך לכניסה הראשית לעסק וברזי כיבוי נוספים בהיקף העסק, כאשר המרחק בין 2 ברזים סמוכים לא יעלה על 80 מטר.
       4. במבנה בעל 3 קומות ומעלה, יותקן חיבור כבאים להסנקת מים לברזי הכיבוי המתוקנים בו. ברז ההסנקה יוצב מחוץ למבנה במרחק שלא יעלה על 6 מטרים מקצהו.
    3. **ציוד כיבוי**
       1. בעסק ששטחו עד 120 מ"ר, יותקן גלגלון כיבוי אש עם זרנוק בקוטר "3/4, באורך שייתן מענה לכיסוי כל שטח העסק עם מזנק צמוד. תשתית הצינורות לגלגלון תהיה ממתכת. אם קיימת הפרדת אש ועשן בין חלקי העסק, יש להתקין ציוד כאמור בכל אחד מחלקיו.
       2. בעסק ששטחו מעל 120 מ"ר תותקנה עמדות כיבוי אש, הכוללות כל אחת:
23. ברז כיבוי בקוטר "2.
24. זרנוקים בקוטר "2 באורך 15 מ' כל אחד.
25. מזנק בקוטר "2.
26. גלגלון עם צינור בקוטר "3/4 עם מזנק צמוד.
27. מטפה אבקה במשקל של 6 ק''ג.

הציוד יאוכסן בארון, שמידותיו לכל הפחות: גובה 120 ס''מ, רוחב 80 ס''מ, ועומק 30 ס''מ. על הארון ייכתב: ''עמדת כיבוי אש''.

* + 1. תשתית הצינורות לברזים הרשומים לעיל תהיה מתכת.
    2. בעסק יוצבו מטפי כיבוי מסוג אבקה יבשה בגודל של 6 ק''ג. מספר המטפים יתאים לתקן ישראלי ת"י 129, חלק 2, מטפים מיטלטלים - התאמה, התקנה וסימון. בדיקת המטפים ותחזוקתם תיעשה לפי האמור בתקן ישראלי ת"י 129, חלק 1 מטפים מיטלטלים - תחזוקה.
    3. עמדות כיבוי האש תותקנה בסמוך לפתחי היציאה ובמקומות נוספים, כך שיתנו מענה לכיסוי כל שטח העסק.
    4. ציוד הכיבוי יהיה נגיש וזמין, ויוחזק במצב תקין בכל עת.
  1. **מערכת מתזים**
     1. במקומות המפורטים להלן תותקן מערכת כיבוי אש אוטומטית במים על פי תקן הישראלי ת"י 1596 מערכות מתזים - התקנה (להלן - מערכת מתזים):

1. עסק ששטחו הכולל מעל 500 מ"ר.
2. במבנה בעל עמידות אש שאינה עולה על 60 דקות לפי תקן ישראלי ת"י 931 עמידות אש של אלמנטי בניין.
   * 1. מערכת המתזים תתוכנן ותותקן על פי האמור בתקן ישראלי ת"י 1596, התקנת מערכות מתזים: ככל שאין הפרדות אש בין יעודים או שימושים, תתוכנן ותותקן בחלקים אלה מערכת בהתאם לרמת הסיכון המחמירה ביותר.
     2. מערכת המתזים תתאים בכל עת לסיווג המבנה, ייעודו, מיקומו, לשטחו, השימוש בו ודרגת סיכון האש של חלקיו (כגון: אזור אחסנה, אזור משרדים, אזור מכירות וכו').
     3. יש לקבל אישור בכתב על התאמת תוכניות מערכת המתזים והצהרת מהנדס, כי מתקיימות דרישות תקן ישראלי ת"י 1596. העתק מתעודת בדיקה והצהרת מהנדס כמשמעותו בתקן האמור יוגשו לנותן האישור.
     4. מערכת המתזים תתוחזק במצב תקין בכל עת.
     5. בדיקת מערכת המתזים תיעשה על פי תקן ישראלי ת"י 1928, מערכות לכיבוי אש במים - בקרה, בדיקה ותחזוקה. העתק מתעודת הבדיקה בצירוף מפרט הבדיקה יוגש לנותן האישור.
   1. **מערכת גילוי אש ועשן**
      1. בעסק תותקן מערכת גילוי אש ועשן, המותקנת על פי תקן ישראלי ת"י 1220, חלק 3 מערכות גילוי אש - הוראות התקנה ודרישות כלליות במקרים ובמקומות הבאים:
3. בעסק ששטחו הכולל מעל 300 מ"ר ועד 500 מ"ר.
4. במבנה יביל בעל עמידות אש מעל 60 דקות לפי תקן ישראלי ת"י 931 עמידות אש של אלמנטי בניין.
   * 1. המערכת תהיה פרוסה בכל חלקי העסק.
     2. יש לקבל אישור בכתב על התאמת תוכניות המערכת לדרישות תקן ישראלי ת"י 1220, חלק 3. העתק מתעודת בדיקה יוגש לנותן האישור.
     3. מערכת גילוי אש ועשן תתוחזק במצב תקין בכל עת.
     4. בדיקת מערכת גילוי האש והעשן תיעשה על-פי תקן ישראלי ת"י 1220, חלק 11, מערכות גילוי אש - תחזוקה. העתק מתעודת הבדיקה, שתיערך לפי נוסח נספח ג' לתקן הנ"ל, יוגש לנותן האישור.
   1. **מערכת חשמל** 
      1. מערכת החשמל תענה לנדרש בחוק החשמל תשי"ד-1954 ותקנותיו, ולפי תקנים ישראליים תקפים**.**
      2. בלוחות חשמל הממוקמים בעסק תותקנה המערכות הבאות:
5. לוח חשמל בעל זרם של 63 אמפר - ככל שנדרש להתקין בעסק מערכת גילוי אש ועשן יותקן גלאי עשן בלוח החשמל.
6. לוח חשמל בעל זרם של 80 אמפר - ככל שנדרש להתקין בעסק מערכת גילוי אש ועשן, יותקנו גלאי עשן בלוח החשמל ומערכת ניתוק לוח חשמל ממקור ההזנה.
7. לוח חשמל בעל זרם של 100 אמפר ומעלה - תותקן מערכת גילוי אש או עשן הכוללת גלאים, מערכת כיבוי אוטומטית יבשה, ומערכת ניתוק לוח חשמל ממקור ההזנה.
8. על אף האמור בסעיף 6.16.2.(3), אין חובה להתקין מערכת כיבוי אוטומטית בלוח חשמל בעל זרם של 100 אמפר ומעלה המקיים את כל הדרישות הבאות:
9. עומד בתקן ישראלי ת"י 61439.
10. מותקן בו גלאי עשן.
11. מותקנת בו מערכת ניתוק לוח חשמל ממקור הזנה.
12. נמצא באזור כיסוי של מערכת כיבוי אוטומטית.
    * 1. מערכת גילוי האש ו/או העשן המתוקנת בלוח החשמל תותקן על-פי תקן ישראלי ת"י 1220,

חלק 3, מערכות גילוי אש - הוראות התקנה ודרישות כלליות.

* + 1. מערכת הכיבוי האוטומטית היבשה המותקנת בלוח החשמל תותקן על פי תקן ישראלי

ת"י 5210, מערכות לכיבוי אש בארוסול, או תקן ישראלי ת"י 1597, מערכות כיבוי אש אוטומטיות בגז כיבוי, בהתאם לסוג המערכת המותקנת.

* + 1. במבנה ששטחו עולה על 500 מ"ר יותקן מפסק חשמל חירום במקום בולט ונגיש, אשר במקרה חירום ינתק את זרם החשמל לכל המבנה.
    2. מערכת גילוי אש ועשן המותקנת בלוח החשמל תתוחזק במצב תקין בכל עת.
    3. מתקני החשמל בעסק ייבדקו באופן תקופתי בהתאם להנחיית רשות הכבאות וההצלה: "בדיקה תקופתית למתקני חשמל - עדכון" ועל פי כל דין.
  1. **מערכת שליטה בעשן**
     1. בעסק ששטחו עולה על 500 מ"ר בלא חלונות, או ששטח חלונותיו שניתנים לפתיחה ידנית קטן מ-2% משטח רצפתו, ובחלקי מבנה אחרים (כגון מחסנים חדרים טכניים וכו'), יהיו סידורי שליטה בעשן בהתאם לקבוע בפרט 3.5.2.1 לתוספת השנייה לתקנות התכנון והבנייה.
     2. מערכת השליטה בעשן תתוחזק במצב תקין בכל עת.
  2. **מערכת מיזוג אוויר**
     1. מערכת מיזוג האוויר המותקנת בעסק תענה לנדרש בתקן ישראלי ת"י 1001, בטיחות אש בבניינים.
  3. **מערכת למסירת הודעות (כריזת חירום)**
     1. בעסק בבניין שמתקיימת בו אחת מהדרישות הבאות תותקן מערכת למסירת הודעות:

1. שטח אגף האש עולה על 1001 מ''ר.
2. השטח הכולל של הבניין עולה על 2000 מ''ר.
3. הבניין מכיל 3 קומות או יותר.
   * 1. מערכת מסירת ההודעות (כריזת חירום) תתוחזק במצב תקין בכל עת.
   1. **חומרים מסוכנים**
      1. יש להגיש היתר רעלים מהמשרד להגנת הסביבה, הכולל את כול סוגי החומרים המסוכנים המאוחסנים במקום (במידה ונדרש).
   2. **גנרטור חירום**
      1. בעסק שנדרש להתקין משאבות מים לכיבוי אש או מפוחי יניקת עשן לפי מפרט זה ועל פי כל דין, יותקן גנרטור אשר יהיה בכוחו לספק גם זרם חשמל בשעת חירום להפעלתם.
      2. הגנרטור יותקן בהתאם לקבוע בפרט 3.7.4.1. (ב)-(ח) לתוספת השנייה לתקנות התכנון והבנייה.
      3. הגנרטור יתוחזק במצב תקין בכל עת.
   3. **לוח פיקוד כבאים**
      1. בעסק שנדרש על פי דין להתקין בו מערכות מתזים, גלאים וניהול עשן או מערכות נוספות שנקבעו לעניין זה על ידי נותן האישור, יותקן לוח פיקוד כבאים הכולל: לוח בקרה של מערכות גילוי וכיבוי אש, מפסק תלת-מצבי להפעלת מערכות שליטה בעשן, מפסק תלת-מצבי לשליטה במערכת על לחץ, מפסק שליטה בפתחי שחרור עשן אוטומטיים, וכן מפסק חשמלי ראשי, מפסק הפעלת גנרטור חירום, מערכת הפעלת כריזת חירום וטלפון כבאים - ככל שמערכות אלה נדרשות.
   4. **מערכת גז**
      1. מערכת הגז המשמשת את העסק תענה לנדרש בתקן ישראלי ת"י 158 מיתקנים לגזים פחמימניים מעובים, המסופקים בתוך מכלים מיטלטלים.
      2. על כל המכשירים והאביזרים לצריכת גז המשמשים את העסק יותקנו התקנים להפסקת זרימת גז במקרה של דליפה, כולל ניתוק מקורות אנרגיה.
      3. צנרת ההזנה לכל צרכני הגז תהיה עשויה מצינור מתכתי מסוג פלב"מ גמיש ומחוזק ברשת פלב"מ.
      4. מערכת הגז, המכשירים והאביזרים לצריכת גז הקיימים בעסק יתוחזקו במצב תקין בכל עת.
   5. **משטר הפעלות מערכות בטיחות אש - אינטגרציה**
      1. יש לבצע בדיקת משטר הפעלות ואינטגרציה בעסק שבו נדרש להתקין שניים או יותר מאמצעי בטיחות האש וההצלה הבאים, ככל שקיימים בו:
4. מערכת גילוי אש ועשן.
5. מערכת מתיזים אוטומטית.
6. מערכת שליטה בעשן.
7. גנרטור חירום.
8. סגירת דלתות אוטומטית.
9. מעליות.
10. מערכת על לחץ.
11. לוח פיקוד כבאים.
    * 1. הבדיקה תיעשה בהתאם להוראה מספר 536: משטר הפעלות מערכות בטיחות אש -אינטגרציה - כאשר קיימת מערכת שחרור עשן מאולצת יצורף לאישור גם טבלת משטר בדיקה ופירוט סוג המערכת.
      2. יש לקבל אישור בכתב של גורם מוסמך או מהנדס על התאמת המערכות לדרישות הוראה מספר 536 הנ"ל. העתק האישור יוגש לנותן האישור. כאשר קיימת מערכת שחרור עשן מאולצת יש לצרף לאישור גם טבלת משטר בדיקה.
    1. **תיק שטח** 
       1. בעל עסק ששטחו הכולל עולה על 2,000 מ"ר יגיש לנותן האישור תיק שטח, שיוכן לפי הוראה מספר 503 - הכנת תיק שטח (להלן - "תיק שטח").
12. בעל העסק ישמור על תיק השטח מעודכן בכל עת.
13. בעל העסק יגיש לנותן האישור תיק שטח מעודכן לפחות אחת לשנה קלנדרית.
14. בעל העסק יעדכן את תיק השטח בשינויים בעסק שיש בהם כדי להוסיף או לגרוע מוקדי סיכון או שינוי בפרטי בעלי התפקידים, או דרכי התקשרות לצורך דיווח או תקשורת בעת אירוע, וזאת בתוך 14 יום ממועד השינוי.
    * 1. בעסק אשר נידרש בהיתר רעלים בדרגהA או-B לפי תקנות החומרים המסוכנים (אמות מידה לקביעת תוקף התרים), התשס"ג-2003 יש להגיש העתק "תיק מפעל" שהוכן בהתאם לתקנה 4 לתקנות רישוי עסקים (מפעלים מסוכנים), התשנ"ג-1993.
    1. **אישורים** 
       1. על פי דרישת נותן האישור ימציא בעל העסק מסמכים ואישורים על תקינות ציוד הכיבוי,

ובכלל זה:

1. אישור גורם מוסמך כי חומרי הציפוי והגימור שבהם נעשה שימוש במבנה המשמש את העסק נבדקו ועומדים בתקן ישראלי ת"י 921, השימוש בחומרי בנייה לפי תגובותיהם בשריפה.
2. אישור כי כל ציוד הכיבוי במים (עמדות כיבוי, גלגלונים, ברזי כיבוי, זרנוקים, מזנקים) נבדק ונמצא תקין.
3. אישור כי מטפי הכיבוי הקיימים בעסק נבדקו בהתאם לתקן ישראלי ת"י 129, חלק 1, מטפים מיטלטלים: תחזוקה, ונמצאו תקינים. האישור יינתן על ידי אדם שהוסמך לכך על ידי הרשות הארצית לכבאות והצלה.
4. אישור כי מערכת החשמל המותקנת במקום נבדקה ונמצאה תקינה בהתאמה לחוק החשמל התשי"ד-1954 (להלן - חוק החשמל) ותקנותיו, כולל תאורות החירום המותקנות במקום. על האישור לכלול התייחסות למיקום ותקינות מפסק חשמל ראשי לשעת חירום וטבלה המפרטת את מיקום לוחות החשמל, מספרם, ואת גודל האמפר של כל לוח. האישור יינתן על-ידי בעל רשיון לעבודות חשמל על פי חוק החשמל, אשר רשאי ליתן אישור כאמור בהתאם לסוג רישיונו.
5. אישור על בדיקת התאמתה ותקינותה של מערכת הגז לדרישות תקן ישראלי ת"י 158, לרבות התייחסות לגלאי הגפ"מ. האישור יינתן על-ידי בעל רשיון לעבודת גפ"מ על-פי חוק הגז (בטיחות ורישוי), התשמ"ט-1988, אשר רשאי ליתן אישור כאמור, בהתאם לסוג רישיונו.
6. אישור גורם מוסמך המעיד על תקינות המערכת האוטומטית לגילוי אש. האישור יוגש על טופס לפי נספח ג' לתקן ישראלי ת"י 1220, חלק 11, ויכלול גם התייחסות לתקינות מערכת הגילוי, הכיבוי והניתוק האוטומטי בארונות החשמל, ככל שמערכות אלה מותקנות בעסק.
7. אישור גורם מוסמך המעיד על כך שמערכת הכיבוי המותקנת בארון החשמל נבדקה ונמצאה תקינה בהתאמה מלאה לתקן ישראלי ת"י 5210, מערכות לכיבוי אש בארוסול, או תקן ישראלי ת"י 1597, מערכות כיבוי אש אוטומטיות בגז כיבוי, בהתאם לסוג המערכת המותקנת.
8. אישור כי מערכת מסירת הודעות (כריזת חירום) נבדקה ונמצאה תקינה ועל כך שהמערכת כוללת ספק כוח עצמאי, נקודת שליטה ורמקולים הנשמעים בכל שטחי העסק. האישור יינתן על-ידיבעל רישיון לעבודות חשמל על-פי חוק החשמל, אשר רשאי ליתן אישור כאמור בהתאם לסוג רישיונו.
9. אישור גורם מוסמך, כי המערכת האוטומטית לכיבוי אש (ספרינקלרים) נבדקה ונמצאה תקינה בהתאמה מלאה לתקן ישראלי ת"י 1928. על האישור לכלול את מפרט הבדיקה.
10. אישור כי גנרטור החירום נבדק ונמצא תקין. האישור יינתן על-ידי בעל רישיון לעבודות חשמל על-פי חוק החשמל, אשר רשאי ליתן אישור כאמור בהתאם לסוג רישיונו.
11. אישור גורם מוסמך, כי מערכות בטיחות האש וההצלה תואמות את דרישות הוראה מספר 536, משטר הפעלות מערכות בטיחות אש-אינטגרציה. כאשר קיימת מערכת שחרור עשן מאולצת יצורפו לאישור גם טבלת משטר בדיקה ופירוט סוג המערכת.
12. אישור גורם מוסמך או מהנדס כי מערכת שחרור העשן נבדקה ונמצאה תקינה. באישור יפורט סוג המערכת שנבדקה.
13. אישור גורם מוסמך כי מערכת מיזוג האוויר המותקנת בעסק נבדקה, ונמצאה תקינה בהתאם לדרישות תקן ישראלי ת"י 1001, בטיחות אש בבניינים.
    1. **נספחים**
       1. את פרסומי הרשות הארצית לכבאות והצלה ניתן למצוא ולהוריד באתר הרשות הארצית לכבאות והצלה.